Magacyada madaxda ka qeyb-galeysa caleemo-saarka madaxweyne Xasan Sheekh - Caasimada Online\nHome Warar Magacyada madaxda ka qeyb-galeysa caleemo-saarka madaxweyne Xasan Sheekh\nMuqdisho (Caasimada Online) – Madaxweynaha Soomaaliya Xasan Sheekh Maxamuud ayaa la filayaa in maanta lagu caleema-saaro magaalada caasimadda ah ee Muqdisho, 25 maalmood kadib markii xilkaas loo doortay 15-kii May 2022.\nWaxaa sidoo kale munaasabadda ka qeyb-galaya wufuud ka socota urur goboleedyo caalami ah, sida Qaramada Midobbe, Midowga Yurub, Jaamacadda Carabta, Urur Goboleedjka IGAD iyo Ururka Iskaashiga Islaamka (OIC).\nMadaxweyne Xasan Sheekh caleema-saarkiisa kadib waxaa laga sugayaa magacaabista ra’iisul wasaaraha cusub ee dalka, ayada oo dastuurka uu dhigayo inuu ku magacaabo 30 maalmood kadib marka madaxweynaha la dhaariyo.


LABBADIINA DARAFBA MIDHADHBAA IDIN SEEGAY | Saxil News Network\nLABBADIINA DARAFBA MIDHADHBAA IDIN SEEGAY\nShalay ilaa Maanta waxaan ka daalacanaayey bartan ay dhalintu hadba wixii jira isku waydaarsato ee Facebook Qoraalo Dhaliil iyo Difaacidba isugu jira oo ku waajihana walaalkeen Sharmake Geelle sababtuna ay tahay Xilkii Madaxwaynaha qaranku u igmaday wiilkaa Jiilkeena tusaalaha fiican u noqday.\nLabba kalmadood ayaan rabaa inaan idhaahdo qolyihii Dhaliisha iyo Toosintaba isugu daray Gudoomiye Sharmarke, Qolyihii Ka falcelinaayey dhaliilahaas.\nAsxaabtayda Sharmarke dhaliishay waxa la gudboojayd inay ku garab galaan Xilkaa culus ee qaranku u igmaday waayo Sharmarke Galigii xilkaas looma magacaabin ee magaca jiilka iyo dhalinta cusub ayuu maanta huwan yahay oo Aniga Idinka iyo Sharmarkaba xilkaasi wuu ka dhaxeeyaa, Shaqo culus oo tijaabo u ah dhamaan dhalinta ayaa maanta sharmarke hor taala haddii Alle ku asturo wuxuu noqonayaa Singal iyo shamac dhamaanteen inaga turjuma haddii kale maxsuulka waynu wada leenahay oo Sharmarke kuma kaliyeysanaynso,waxay ahayd in dhiiri galin iyo guubaabo loogu badalo inta walaalkeen hadaladiisa la dhadhansanaayo Maxamed Siddiiq Dhamme, Nuuradiin Diini Cabdirashiid Cismaan Mustafe Barud Yoonis Ahmed Yoonis Khadar Gureytegorfayntiina waa u shidaal Sharmarke waxaa idinla gudboon inaad qodaxda iyo qocondhada kala gurtaa howshaas dhamaanteen inoo taal ee Sharmarke inogu matalo.\nQolyaha difaacayna waxaan la gudboonayd inaanay dhalinta ka xigtaysan ee uu dhamaanteen hormuud inoo yahay siday hadaladooda u dhigeen waxaad ka dhex dheehanaysay inay sharmarke dayr u yihiin waxaan’se hubaa inuu Sharmarke yahay qof Alle SWT u abuuray kalgacal, Dhibirsanaan, Dulqaad iyo naxariisba dadku waa isugu mid oo makala dhawaysto Xamse Cumar Kujoog, Liban Ismail Burale iyo Cabdiraxmaan Wirdaani waa inoo dhex waayo waa Muraayad min Salal ilaa Sool laga dhex dheehan karo kartida iyo karaamada dhalintu huwan tahay, SaxibkayDrmohamed Abdilaahi Biihi midh ayaan leeyahay waar inamada hayso jabin.\nWalaal Sharmarke waa hubaa oo intii kalmadahaaga gorfaysay xumaan uma haysid oo dhamaanto haldoor ayaad noo tahay Alle waxaan kaaga beryeynaa inuu kugu guuleeyo shaqadaa culus ee tijaabada awooda dhalinta ah..


Dawladda Maraykanka Oo Liiska Argagixisadda Ku Dartay Laba Sarkaal Oo Alshabaab Ka Tirsanka | Gabiley News Online\nDawladda Maraykanka Oo Liiska Argagixisadda Ku Dartay Laba Sarkaal Oo Alshabaab Ka Tirsanka\n: Dawladda Mareykanka ayaa liiska argagaixisada caalamiga ku dartay laba sarkaal oo ka tirsan ururka Al Shabaab ee Soomaaliya.\nWar qoraal ah oo ka soo baxay wasaaradda arrimaha dibadda ee Mareykanka ayaa lagu sheegay in liiska argagixisannimada caalamiga ah lagu daray Cabdullaahi Osman oo loo yaqaano Injineer Ismaaciil iyo Macallin Eyman oo isna loo garan ogyahay Cabdicasiis Dhuubow.\nLabadan nin ayaa haatan ka mid noqonaya liiska shakhsiyaadka Mareykanka uu dondoonayo, waxaana lagu soo rogay cunqabateyn.\nMaxaan ka naqaanaa raggan liiska lagu daray?\nWarka qoraalka ee ka soo baxay wasaaradda arrimaha dibadda ee Mareykanka ayaa lagu sheegay in Cabdulahi Cusmaan Maxamed uu ka mid yahay sarakiisha sarsare ee khabiirka ku ah sameynta walxaha qarxa, islamarkana uu yahay ninka isku dubarida howlaha qaraxyada ay Shabab fuliyaan.\nWaxaa uu sidoo kale sarkaalkan uu la taliye u yahay amiirka Al-shabab, islamrkana waa hogaamiyaha waaxda warbaahinta u qabailsan Al-Shabab ee loo yaqaanno, Al-Kataib.\nMaclin ayman ayaa isaga sida qoraalka wasaaradda arrimaha dibadda ee Mareykanka lagu sheegay ah hogaamiyaha Jaysh Ayman oo ah guuto weeraro ka fulisa dalalka Kenya iyo soomaaliya.\nAyman ayaa sida ay sheegtay dowladda Mareykanka waxaa uu masuul ka ahaa weerarkii January 2020 lagu qaaday xerada Simba ee ku taallay Manda Bay, ee dalka Kenya, halkaasi oo lagu dilay askar Mareykan ah oo ku sugnaa.\nMaxay ka dhigan tahay in raggani liiska lagu daro?\nShaqsiyaadka ay Mareykanka ku daraan liiska argagixisada caalamiga ah ayaa waxay dowladda Mareykanka juhdi dheer galisaa sidii gacanta loogu soo dhigi lahaa ama loo dili lahaa.\nWaxaa sidoo kale la xayiraa hantidooda iyo in laamaha dhaqaalaha ee Mareykanka ay wax macaamil ah la sameeyaan.\nCabdisalaam Yuusuf Guleed oo horay u soo noqday taliye ku xigeenka hey’add sirdoonka Soomaaliya (Nisa) ayaa u arka in liiska argagixisada caalamiga ah lagu daro shaqsiyaadkan inay tahay mid wax wayn uga dhigan dagaalka ka dhanka ah Al-Shabab.\n“Qofka marka liiska lagu darayo wax badan ayaa ku baxa, dad ayaa loo xil saaraa inay dabagal ku sameyaan xogtiisa, qofka marka liiska lagu daro waxaa dul fuusha wax la yiraahdi diiradda, ayuu yiri Mr Cabdisalam.\nWaxaa uu intaa ku daray taliyihii ku xigeenkii hore ee nabad-sugidda Soomaaliya in qofka liiska argagixisada lagu daro culeys badan la saaro islamarkana mar walba la bartilmaameedsado.\n“Koox yar oo la ilaalinayay oo shaqa kalaba la qabsan ayuu qofka ku soo biirayaa, wuxuu ka soo baxayaa noolashii caadiga ahayd iyo dadkii caadiga ahaa ee la ilaalinayay, waxaa uu ku soo biiray koox yar oo si joogta ah isha loogu hayo oo dilkoodu uu qoran yahay, ayuu yiri Mr Cabdi salaam.\nMareykanka ayaa bishii March ee sanaddii 2008- liiska argagixisada caalamiga ah ku daray ururka Al-Shabab ee ka dagaalama dalka Soomaaliya.\nWasaaradda arrimaha Dibadda ee Mareykanka ayaa sheegtay in Al-Shabab ay halis ku yihiin amaamnka iyo xasiloonida dalalka Kenya iyo Soomaaliya.\nXIGASHO: BBC Somali.¶


Faah faahin kasoo baxeysa Dagaal ka dhacay Magaalada Marka – Mareeg.com somalia, World News and Opinion.\nFaah faahin kasoo baxeysa Dagaal ka dhacay Magaalada Marka\nArdaan Yare 30 August 2018\nWarar dheeraad ah ayaa kasoo baxaya dagaal xoogan oo xalay ka dhacay gudaha Magaalada Marka ee xarunta Gobolka Shabeellaha Hoose.\nDagaalka ayaa waxa oo u dhaxeeyay Ciidamada dowlada Federaalka Soomaaliya iyo dagaalyahano ka tirsan Al Shabaab,kaasi oo la isku adeegsaday hubka noocyadiisa kala duwan,waxaana dagaalka ka dhashay Khasaaro isugu jira dhimasho iyo dhaawac oo soo kala gaaray labada dhinac.\nDadka Deegaanka Magaalada Marka ayaa inoo sheegay in dagaalka uu yimid kadib markii dagaalyahano hubeysan oo ka tirsal Al Shabaab ay weerar ku qaadeen Magaalada,isla markaana uu bilowday dagaal aad u xoogan.\nUgu yaraan Saddex qof ayaa ku geeriyootay dagaalkii xalay ka dhacay Marka,halka dhaawac uu kasoo gaaray tiro intaas ka badan.\nGuddoomiyaha Marka Xasan Macallin Cumar ayaa waxa uu sheegay in Ciidamada dowlada ay iska caabiyeen weerarkii Al Shabaab ay ku qaadeen,waxaana xaalada Magaalada maanta ay tahay mid degan.\nDeg Deg:-Madaxweynihii hore ee Soomaaliya oo Muqdisho soo gaaray\nDarawal Mooto Bajaaj oo toogasho lagu dilay Magaalada Muqdisho


Waalidiinta dhalinyaro inta xabsi laga soo saaray Lalaayay oo dhaliilay DFS – SBC\nWaalidiinta dhalinyaro inta xabsi laga soo saaray Lalaayay oo dhaliilay DFS\nWaalidiin ku kulan ku qabtay gudaha magaalada Caasimada ah ee Muqdisho ayaa dhaliil iyo eed hawada u mariyay dowlada Federaalka Soomaaliya, taas oo timid ka dib markii ay wax ka qaban wayday dil si sharci daro ah dhowaan loogu geystay gudaha Magaalada Dhalinyaro lagala baxay Xabsiyo ay ku xirnaayeen.\nWaalidiintan saxaafada la hadlay maanta ayaa waxaa ku jiray waalidiin ka mid ah kuwii dhalay dhalinyarada la sheegay in ciidamada Nabadsugida ay toogteen inta ay xabsiyada kala soo baxeen inkastoo taasi ay beeniyeen wasiiro ka tirsan Xukuumada Federaalka ah.\nWaxay Waalidiintan intaasi ku dareen in dowladu ka aamustay kiiska dilka wiilasha lagu toogtay xaafad ka mid ah Muqdisho, iyagoona ku dhaliilay war ay saxaafada ka sheegeen wasiiro uu ka mid yahay wasiirka Amniga qaranka kaas oo ahaa in wiilashaasi ay qaarkood ahaanyeen Alshabaab.\n“Waxaan leenahay Arintaasi waa arin fool xun, waana in arin si deg deg ah wax looga qabto, dowladuna ka jawaabto” ayuu yiri mid ka mid ah waalidiintii kulanka ka hadlay.\nQaarkood waalidiintaas ayaa beeniyay hadal Raiisul wasaaraha Soomaaliya Dhowaan Baarlamanka ka horsheegay kaa soo ahaa in caruurtooda ay laayeen xoogaga xarakada Alshabaab xili sirdoonku u adeegsanayeen in qorshe lagula dagaalamayay xarakada Alshabaab.


CUe?Ueae U? ?eAe UU??CU??A XWe ?a??' XW? a???UU UU??XW? | india | Hindustan Times\nCUe?Ueae U? ?eAe UU??CU??A XWe ?a??' XW? a???UU UU??XW?\n?Uo?UU AyI?a? AcUU??UU cU? XWe a?????UU XW?? U???CU? a? cIEUe X?W cU? ?U??u ?u ae?UAe ?a??' XW?? cIEUe aUUXW?UU U? cIEUe XWe ae?? ??' A?U? U?Ue' cI??? A?? ?XW ?a Y?IUU ?Ue ?u ?UaXW? ??U?U XWUU cI??? cIEUe X?W ?a LW?XW?? ?Uo?UU AyI?a? aUUXW?UU U? ?OeUUI? a? cU?? ??U Y??UU ??U??UU XWe ae??U ?a caUcaU? ??' ?Uo?UU AyI?a? AcUU??UU cU? Y??UU AcUU??UU c?O? X?W YcIXW?cUU???' XWe ?XW ???UXW AcUU??UU ????e UU?Ua? Yy??U U? ?eU??u ??U?\nindia Updated: Nov 14, 2006 01:52 IST\n©UöæÚU ÂýÎðàæ ÂçÚUßãUÙ çÙ»× XWè âæð×ßæÚU XWæð Ùæð°ÇUæ âð çÎËÜè XðW çÜ° ¿Üæ§ü »§ü âè°ÙÁè Õâæð´ XWæð çÎËÜè âÚUXWæÚU Ùð çÎËÜè XWè âè×æ ×ð´ ÁæÙð ÙãUè´ çÎØæÐ Áæð °XW Õâ ¥¢ÎÚU ¿Üè »§ü ©UâXWæ ¿æÜæÙ XWÚU çÎØæÐ\nçÎËÜè XðW §â LW¹ XWæð ©UöæÚU ÂýÎðàæ âÚUXWæÚU Ùð »³ÖèÚUÌæ âð çÜØæ ãñU ¥æñÚU ×¢»ÜßæÚU XWè âéÕãU §â çâÜçâÜð ×ð´ ©UöæÚU ÂýÎðàæ ÂçÚUßãUÙ çÙ»× ¥æñÚU ÂçÚUßãUÙ çßÖæ» XðW ¥çÏXWæçÚUØæð´ XWè °XW ÕñÆUXW ÂçÚUßãUÙ ×¢µæè ÙÚðUàæ ¥»ýßæÜ Ùð ÕéÜæ§ü ãñUÐ Ùæð°ÇUæ ¥æñÚU »ýðÅUÚU Ùæð°ÇUæ XðW Üæð»æð´ XWè âãêUçÜØÌ XðW çÜ° ØêÂè°â¥æÚUÅUèâè Ùð ×æ¿ü ÌXW ÇðUÉ¸U âæñ âè°ÙÁè Õâð´ ¿ÜæÙð XWæ ÜÿØ ÚU¹æ ÍæÐ §âXWè àæéLW¥æÌ âæð×ßæÚU XWæð Ùæð°ÇUæ âð XWè »§ü ¥æñÚU vz Õâð´ Ùæð°ÇUæ ¥æñÚU »ðýÅUÚU Ùæð°ÇUæ ãUæðÌð ãéU° çÎËÜè XðW çÜ° ÚUßæÙæ XWè »§ZÐ çÎËÜè âè×æ ×ð´ ¥çÏXWæ¢àæ Ù§ü Õâæð´ XWæð ²æéâÙð ãUè ÙãUè´ çÎØæ »ØæÐ àææ× XWæð Âý×é¹ âç¿ß ÂçÚUßãUÙ ÚUæÁði¼ý ÖæñÙßæÜ Ùð ÕÌæØæ çXW ÇUèÅUèâè Ùð °XW Õâ XWæ ¿æÜæÙ çXWØæ ãñUÐ °ðâè ÁæÙXWæÚUè ©Uiãð´U ©Uâ ßBÌ ç×Üè ÁÕ ßãU ×éGØ×¢µæè ×éÜæØ× çâ¢ãU ØæÎß XðW °XW XWæØüXýW× ×¢ð ÕãUÚUæ§¿ ×ð´ ÍðÐ\nFirst Published: Nov 14, 2006 01:52 IST


Xukuumadda Soomaaliya Oo Guddi U Saartay Aaska Raysul Wasaarihii Hore C/rizaaq Xaaji Xuseen – Mareeg.com somalia, World News and Opinion.\nMuqdisho – Mareeg.com: Ra’iisul Wasaaraha Xukuumadda Federaalka ee Soomaaliya C/weli Sheek Axmed Maxamed ayaa ummadda Soomaaliyeed uga tacsiyeeyey geeridii naxdinta lahayd ee ku timid Ra’iisul Wasaarihii hore ee Soomaaliya Allaha u naxariistee C/risaaq Xaaji Xuseen oo ku geeriyooday dalka Maraykanka.\nIsagoo ku hadlaya Magaciisa, kan Xuumadda iyo kan shacabka Soomaaliyeed ayuu Ra’iisul Wasaare Cabdiweli Sheekh Axmed tacsi u diray qoyskii uu ka geeriyooday Ra’iisul wasaarihii hore iyo dhammaan ummadda Soomaaliyeed, waxana uu ugu duceeyey in Illaah janadii Fardowso ka waraabiyo. Ra’iisul Wasaare C/weli ayaa qabanqaabada aaska qaran ee loo samaynayo C/risaaq Xaaji Xuseen u magcaabay guddi uu hoggaaminayo Ra’iisul Wasaare-ku-xigeenka ahna Wasiirka Diinta iyo Awqaafta Ridwaan Xirsi Maxamed.\n“Innaa lilaahi wa innaa ileyhi raajicuun, maanta ummadda Soomaaliya waxaa ka tegay mid ka mid ah geesiyaashiisii iyo halgamayaashiisii naftooda u hibeeyey u adeegidda qarankan, quluubteennu waxa ay la jiraan isaga iyo qoyskiisa. Waxaan uga tacsiyeynayaa geeridan naxdinta leh dhammaan shacabka Soomaaliyeed iyo qoyskii uu ka geeriyooday Marxuum C/risaaq Xaaji Xuseen” Sidaasi ayuu yiri Ra’iisul Wasaare C/weli Sheekh Axmed.\nRa’iisul Wasaare C/weli Sheekh Axmed isagoo hadalkiisa sii wata waxa uu raaciyey “C/risaaq Xaaji Xuseen waxa uu ahaa halgamaa iyo waddani u soo dagaalamay xorriyadda, waxa uu ka mid ahaa dhalinyaradii SYL ee xorriyadda, waxa uu xilal kala duwan iyo shaqooyin u soo qabtay qarankan weyn ee Soomaaliya waxana ugu muhiimsanaa xilka Ra’iisul Wasaaraha. markii uu soo baxay warka geeridiisu, waxaannu ka hawlgalnay sidii aan u gudan lahayd waajibaadka qaran ee naga saran, waxana aan u xilsaaray guddi qabanqaabinaya aas qaran”\nRa’iisul Wasaarihii hore ee Soomaaliya Allaha u naxariistee C/risaaq Xaaji Xuseen waxa uu madaxa xukuumadda ahaa sannadihii 1964-tii ilaa 1967-dii, isagoo soo noqday xorriyad-u-dagaalame, shaqaale dowladeed iyo siyaasi ruug-caddaa ah oo ku sifoobay wadani-jacayl iyo ku dhagganaanta midnimada Soomaaliya. Maanta wuu innaga tegay laakiin dhaxalkiisa waaraya ayaa innoo haraya.


War deg deg ah oo hadda naga soo gaaray dagaalka Tukaraq iyo Ciidamo badan oo ku… | War deg deg ah oo hadda naga soo gaaray dagaalka Tukaraq iyo Ciidamo badan oo ku… | Hal Sheegaha La Hubo\nWar deg deg ah oo hadda naga soo gaaray dagaalka Tukaraq iyo Ciidamo badan oo ku…\nWararka nagasoo gaaraya deegaanka Tukaraq ee gobolka Sool ayaa waxa ay sheegayaan in xaaladda deegaankaas ay saaka dagantahay inkastoo saan saan colaadeed wali la dareemayo.\nWaxaa jira in ciidamada labada dhinac ay gaaareen deegaano cusub taasoo qeyb ka ah istaraatiijiyada dagaalka maadaama labada dhinac wali ay isku soofeysanayaan qoryaha.\nWaxaa sidoo kale jira in ciidamo dheeraad ah oo kala kala socda labada dhinac ay gaaraaan jiidaha hore ee dagaalka waxana saacad waliba qarxi kara dagaal culus oo dhex mara ciidamada Puntland iyo kuwa Somaliland.\nShacabkii ka ag dhawaa deegaanada labada dhinac ay isku hor fadhiyaan ayaa goor sii horeysay ka qaxay aagagaasi iyagoo baxsan ka ah dagaalka iyo madaafiicda labada dhinac ay isku diyaarsadeen inay dhibaato u geysato.\nMa jirto ilaa iyo hadda waan waan lagu kala dhex galayo labada maamul si looga hortago colaad ka bilaabata deegaanada ay isku hayaan iyadoo sidoo kale beesha caalamka ay walaac ka muujisay dagaal dhex mara labada maamul ee Somaliland iyo Puntland oo ay ku tilmaamatay inuu dagaalkaas dhibaato weyn ku keenayo nabad gelyada gobolka.


FA Oo Ganaaxday Mourinho, Ramires Iyo Rui Faria\nHomeEnglandFA Oo Ganaaxday Mourinho, Ramires Iyo Rui Faria\nXidhiidhka kubada cagta Ingiriiska ee FA ayaa ganaax dul dhigay tababaraha kooxda Chelsea Jose Mourinho, caawiyihiisa Rui Faria laacibka khadka dhexe kooxda uga ciyaara ee Ramires kadib falal kala duwan oo ay sameeyeen kulankii Chelsea guuldarada 2-1 ka ahi ka soo gaadhay kooxda Sunderland Sabtidii aynu soo dhaafnay.\nTababare Mourinho ayaa xukunkiisa loo cuskaday ‘talaabo anshaxa ka baxsan ‘ kadib markii ciyaartu dhamaatay oo uu shirkiisii jaraaid, hambalyo u diray garsoorihii ciyaarta dhexdhexaadinayay ee Mike Dean iyo gudoomiyaha guud ee garsoorka Ingiriiska Mike Riley.\n“Hambalyo ayaan u dirayaa Mike Dean maxaa yeelay wuxuu sameeyey Bandhig aad u heersareeya.” ayuu si jees jees ah u yidhi , tababaraha Boortaqiiska ahi shir jaar’id oo uu qabtay ciyaarta kadib.\nHadalkaas ayaa loo fasiray mid ka baxsan anshaxa iyo hab dhaqanka xeerka u yaala ciyaaraha, waxaanu sababay in xukun lagu rido tababaraha hadalkiisu inta badan muranka dhaliyo.\nCaawiyihiisa Faria, ayaa isna ka cadhooday goolkii labaad ee Sunderland oo rigoodhe ahaa , kadibna buuq abuuray , isagana waxa xukunkiisa loo cuskaday laba arimood , Tan koowaad , aflagaado uu geystay iyo Mida labaad oo ah hab dhaqan xun oo uu soo bandhigay.\nHalka ciyaaryahan Ramires xukunkiisu salka ku hayay, xaalad abuur iyo dhirbaaxo uu wejiga kaga dhuftay ciyaartoygii ka soo horjeeday mid kamid ah , taas oo casaan uu ku mutaystay laakiin loo raaciyey Afar kulan oo ganaax ah. xukunka laacibka reer Brazil ayaa ka dhigaya inay sidaas ku dhamaatay xili ciyaareedkii Ramires.\nKa sokow Ramires oo la iclaamiyey xukunkiisa , Tababare Mourinho iyo caawiye Faria , ayaa xukunka ay mutaysteen la soo saari doonaa Isniinta Dambe.\nCajiib: Koox Gubtay Isla Garoonkeedii…! – (Maxaa Ku Kelifay..?)\n20/05/2016 Samatar Mohamed\nRibery Oo Koobka Aduunka Ka Hadhay & Schneiderlin Oo Xulka France Lagu Soo Daray


Shirka Antalya: Waa sidee xiriirka Erdogan iyo Farmaajo? | KEYDMEDIA ONLINE\nShirka Antalya: Waa sidee xiriirka Erdogan iyo Farmaajo?\nMadaxweynaha muddo xileedkiisu dhammaaday ee Farmaajo ayaa ka baaqday shir muhiim ah oo lagu casuumay inuu khudbad ka jeediyo.\nMUQDISHO, Soomaaliya - Madaxweyne Farmaajo ayaa ka baaqday shirka Antalya Diblomacy Forum oo ka furmaya magaalada Antalya ee dalka Turkiga, kadib waji-gabax oo uu kala kulmay dalab uu u diray Madaxweynaha Turkiga Erdogan.\nFarmaajo oo lagu martiqaaday shirkaas ayaa la filayay inuu khudbad ka jeedin doono maadaama uu kamid yahay madaxda hoggaaminaysa waddamada xiriirka wanaagsan kala dhaxeeyo Turkiga.\nMadaxweynaha dalka Kenya Uhuru Kenyatta ayaa isna shirka lagu martiqaaday si uu uga jeediyo khudbad.\nKa baaqashadiisa shirkaas ayaa sabab looga dhigay xaalada siyaasadeed ee dalka, arrimaha doorashooyinka iyo fadeexada ka taagan ciidamada loo diray Eratariya oo waalidiintooda ay dalbanayaan in ilmahooda xaalada ay ku sugan yihiin loo sheego, maadaama war iyo wacaal aan laga heyn, iyadoo in barangay waalidiintaasi ka sameeyeen magaalooyin dhowra isku soo baxyo ay ku dhaliilayaan siyaasadda Farmaajo.\nMacluumaad aan la xaqiijin ayaa sidoo kale sheegaya in Farmaajo uu diiddan yahay inuu la kulmo madaxweynaha Kenya Uhuro Kinyata, waxaana la leeyahay markii uu ogaaday Farmaajo in la casuumay hoggaamiyaha Kenya uu iska baajiyay ka qeyb galka kulankaasi, iyadoo madaxda waddamada Qadar iyo Turkiga ay wadeen qorshe ay ku kulansiinayaan labada hoggaamiye ee Soomaaliya iyo Kenya oo xiriirkoodu xumaa sanadihii lasoo dhaafay.\nMadaxweyne Farmaajo ayaa kulan ay isku arki lahaayeen isaga iyo Uhuro horay u baaqday, kaddib markii uu soo gaabiyay booqasho uu ku tagay waddanka Koongo halkaasoo uu kula kulmay madaxweynaha waddankaasi ahna guddoomiyaha Midowga Afrika.\nFarmaajo ayaa si degdeg ah ugu kicitimay dalmiisa maalin kahor markii uu Uhuro Kinyata soo gaaray xarunta waddankaasi ee Kinshaasa.\nMarkii labaad ayuu baaqanayaa kulan la filayay inuu dhex maro labada madaxweyne ee muran siyaasadeedku ka dhaxeeyo Farmaajo iyo Uhuro.\nShirka Madasha Diblomaasiyadda ee Antalya, ayaa sanadkan la filayaa in ay ka soo qeyb galaan, 12 Madaxweyne, 47 Wasiir arrimo dibadeed, wakiilo ka socda ururada gobolka iyo kuwa caalamiga ah, ganacsatada, hogaamiyaasha ra’yiga iyo aqoonyahano ka kala socda daafaha dunida.\nMadasha Antalya, waxaa looga hadlo doonaa fursadaha jira ee diblumaasiyadeed, dhibaatooyinka cunsuriyadda sii kordheysa, ajnabi naceybka iyo argagixisada khatarta ku ah guud ahaan aadanaha.\nErdogan wuxuu Farmaajo u arkaa in xilligiisii dhamaaday, waxa kaliya oo dhimanna ay tahay in Soomaaliya ay ka dhacdo doorasho, wuxuu doonaayaa inuu dhexdhexaadnimo u muujiyo musharixiinta ku loolameysa xilka Madaxweynaha, wuxuuna kulanka Farmaajo kaga dheeraaday in aan loo fahmin inuu dhisayo taliskii hore.


Inaa Lilaahi wa Inaa Ilayhi Raajicuun Xasn Ismaacil Subeer(Xasan Waal) oo Ku Geeriyooday Ijtimaacii Islaamka Oo Ka Dhacayay Hargaysa. - Cakaara News\nInaa Lilaahi wa Inaa Ilayhi Raajicuun Xasn Ismaacil Subeer(Xasan Waal) oo Ku Geeriyooday Ijtimaacii Islaamka Oo Ka Dhacayay Hargaysa.\nhar(CakaaraNews) Axad June 23,2013.Waxaa ay Culumaa'udiinka iyo Ijtimaaca islaamkuba tacsi u Dirayaan Qoyskii iyo Ehelkii uu Ka Geeriyooday marxuum Xaaji Xasan ismaaciil Subeer oo ku magac Dheeraa Xasan-waal xili uu Xuduuda Deegaanka Soomaalida Itoobiya uga baxay Kulankii Ijtimaaca Ducaada Muslimka oo ka dhacayay Hargaysa lehnawadar ahaanteen samir iyo Iimaan ilaahay ha inaga wada siiyo Marxuumkana Naxariistii jano alle ka waraabiyo Aamiin Aamiin Aamiin.\nMarxuumka ayaa ifka kagay Tagay 25caruur ah(10 Wiil iyo 15 Gabdhood) iyo 4-Xaas kuwaasoo kala degan Magaalada Jigjiga iyo Dh/buur,anagoo bahda cakaara ahna waxaanu tacsi u diraynaa Qoyskii,ehelkii iyo qaraabadii uu ka tegay marxuumku in ilaahay samir iyo iimaan ka siiyo Marxuumkana naxariistii jano alle ka waraabiyo aamiin Aamiin.\nMarxuumka ayaa kaga qaybgalayay argaysta kulankii ama ijtimaaca sanad kasta ay ku kulmaan Ducaadu oo sanadkan ka dhacayay hargaysa ilaahay Naxariistii jano ha ka waraabiyo marxuumka Dadaal diimeed ayuu ku geeriyoodaye Qoysaskii,Caruurtiisii,qaraabadaii,Asxaabtii iyo ehelkana samir iyo iiaan ilaahay ha ka siiyo aamiin aamiin aamiin.


Gobolka Waqooyi Bari ee Kenya waa amaan, macalimiintana way kusoo laaban karaan, saraakiisha ayaa leh - Sabahionline.com\nGobolka Waqooyi Bari ee Kenya waa amaan, macalimiintana way kusoo laaban karaan, saraakiisha ayaa leh\nWaxa qoray Bosire Boniface oo Wajeer jooga\nJuunyo 15, 2012\nBishii January 2011-kii, Julius Gitonga waxa uu shaqo macallinimo ka helay dugsiga Hoose ee Gerille ee ku yaal Degmada Wajeer ee Kenya, isaga oo rajaynayay in uu gacan ka gaysto horumarinta tayada waxbarashada aagga. Ciyaal yaryar oo jooga dugsigooda waqooyiga Kenya. Dugsiyo badan oo ku yaal Gobolka Waqooyi Bari ayaa sannadkii hore la xiray sababtoo ah weerarrada al-Shabaab, laakiin saraakiisha ammaanku waxa ay leeyihiin xaaladdu waa ay ka soo raysay. [Carl de Souza/AFP]\nBilayska oo baaraya hawlaha qoritaanka ciidan ee al-Shabaab ay ka wado Kenya\nQiyaastii todobaad ayuu shaqeeynaayay markii ay al-Shabaab soo weerartay magaalada ku taal xudduuda, halkaa oo ay ku dishay lix qof isla markaana ku qafaalatay saddex qof oo ka mida shaqaalaha dowladda. Gotonga, afar sarkaal oo bilays ah iyo hooyo uur leh ayaa ku dhintay weerarkaa, sida uu sheegay Taliyaha Bilayska Gobolka Waqooyi Bari Leo Nyongesa.\nDhimashada, weerarrada bambaanooyin-gacmeedka iyo miinada dhulka lagu aaso ee ay qaadayso kooxda al-Shabaab ee xiriirka la leh al-Qaacida ayaa cabsi ku abuuray macallimiintii, iyada oo ay qaar ka carareen dugsiyada ku yaalla magaalooyinka xudduudda.\nMahad Dhore Axmed, oo ah Xogahayaha Guud ee Ururka Midowga Macallimiinta Kenya, Laanta Wajeer, ayaa sheegay in uu dareemo khasaare mar walba oo uu soo xasuusto wixii ku dhacay Gitonga.\n“Anagoo ah wakiil urur u taagan danaha iyo bad-qabka macallimiinta, ayaannu waydiisanay macallimiinta in ay ka fogaadaan dugsiyada ku yaalla xuduudaha ka taxaddar ahaan, illaa iyo inta loo damaanad-qaadayo ammaankooda,” ayuu Axmed u sheegay Sabahi.\nSarkaalka ugu sareya Wasaaradda Waxbarashada Dagmada Wajeer Kenneth Makokha ayaa Sabahi u sheegay in laba bilood la xiray Dugsiga Hoose ee Girille kadib dhimashadii Gitonga.\n“Ugu yaraan 10 macallin oo ka howl-gali jiray dugisada hoose ee Diif, Dadajabula, Burder iyo Girille oo ku yaal Degmada Wajeer ayaan wali dib u soo xaadirin, sababo la xiriiri ammaanka. Taasi waxa ay saamaysay araday wadartoodu gaarayso 4,000,” ayuu yiri.\nMakokha waxa uu sheegay in maamulku ay kordhiyeen ciidamadii bilayska ee aagga joogay si ay u sugaan ammaanka macallimiinta ee ku sugan gudaha iyo dibadda dugsiyada.\nSida uu qabo Aadan Sheekh Cabdullaahi oo ah Agaasimaha Waxbarashada Gobolka Waqooyi Bari, degmooyinka Gaarisa, Mandheera iyo Ijara ayay dhammaantood iskusi u saamaysay dhibaatada macallimiinta ka tagay dugsiyada.\nWaxa uu sheegay in qaar ka tirsan macallimiinta ay codsadeen baddal, iyaga oo taa ku sababeeyay arrimo ammaan. Gobolka ayaa mar horeba waxa ay dhibaato ka haysatay macallimiin yaraan, markaana baddal walba oo looga tago gobolka waxa uu saamayn xun ku yeelan doonaa heerka waxbarashada maxalliga ah, ayuu yiri.\nAmniga magaalooyinka xudduudda oo la adkeeyay Dawladda Kenya ayaa sheegtay in ay kor u qaadday ammaanka magaalooyinka xuduudda tan iyo bishii March isla markaana ay isku dayayso in ay dib u soo celiso macallimiintii cararay.\nGuddoomiyaha Degmada Koonfurta Wajeer George Otieno ayaa sheegay in ammaankii la wanaajiyay, sida xoojinta amaanka shaqaalaha, gaafwareegga ammaan ee xudduuda oo la kordhiyay iyo ilihii ururinta xogta oo la xoojiyay si looga hortago khataraha imaan kara.\n“Sannadkii hore iyo biloowgii sannadkanba waxa jiray dareen ammaan oo sax ah oo ay qabeen macallimiinta, laakiin arrinkaa waxbaannu ka qabanay haatanna macallimiintu waa in ay dib u bilaabaan shaqadoodii,” ayuu yiri.\n“Waxannu la shaqaynaynaa dhammaan dhinacyada ku shaqada leh waxbarashada iyo bulshada guud ee dhammaan magaalooyinka xudduudaha si aynu u sugno ammaanka dhammaan dadka,” ayuu yiri.\nAtieono waxa uu Sabahi u sheegay in qaar ka mida macallimiintii ay soo noqdeen wixii laga soo bilaabo bishii hore.\nWaxa uu bulshadu ku ammaanay sida ay meel uga soo wada-jeesteen iyo sida ay u garoowsadeen in ammaanka guud uu yahay mas’uuliyadda qof walba. Bulshadu waxa ay iska fogeeyeen argagixisadii iyaga oo ma’suuliyiinta siiyay xog aad u muhiim u ah, ayuu yiri.\nNyongesa, Taliyaha Bilasku, waxa uu Sabahi u sheegay in bilaysku ay ilaalo ka hayeen dhismayaasha dawladda si ay uga hogtagaan weerarro ay al-Shabaab soo qaadi karto mustaqbalka, oo iyadu ku hanjabtay in ay weerari doonto dhismayaasha dawladda, xittaa dugsiyada iyo isbitaallada.\nXaalada ammaan ee gobolka waqooyigu waa daciif, xukuumadda kenyana waa inay ahmiyad siisaa nabadaynta gobolka. Manddaqaddaas waxay in muddo ahba ahayd wado halaq mareen, waxaana kasoo gala kooxaha argagixisada ah iyo dadka xada xoolaha nool, kuwaasoo kasoo kicitama dalalka jaarka ah. Sababta ay tahay in amaanka gobolka loo adkeeyaa waxa weeyaan in la yareeyo dhimashada ka dhalata weerarada isdaba jooga ah ee ay kooxaha hubaysan iyo cadawga kaleba ay soo qaadaan. Gobolada waqooyi ee Kenya waxaa dhawaan laga helay saliida baatroolka, waxaana goboladaasi soo beegsan kara argagixisada, oo waxay noqon karaan goboladaasi sida dalalka bariga dhexe. Gobolada waqooyi ee Kenya waxay haatan noqdeen gobolada Kenya kuwa ugu muhiimsan, sidaa awgeedna, waxaa kordhay khataraha amaanka ku saabsan. Dawlada Kenya waxaa ku waajib ah inay goboladaas ka hirgaliso xero booliis oo ay si joogto ahna u ilaaliso oo u kormeerto meelahaas, si loo hubiyo loona sugo amaanka mindaqada.\nArrinkaasi waa arrin aad iila wacan, sababtoo ah iskuulo badan ayaa bilaa macalimiin ah, markaa dad badan oo waxbartay ayaa baadigoob ugu jira inay helaan fursadahan oo kale, si ay dadka kale u caawiyaan, markaa arrinkaasi waa mid aan ku talinayo inuu hirgalo.\nCidday doonto ha ahaato cidii go’aansatay inay qaar ka mid ah macalimiinta ka shaqeeya gobolka Laikipia u qoondayso gunno dheeraad ah oo ah gunnada la siiyo dadka meelaha nolosha adag la siiyo, ciddaasi waa cid maskaxda wax ka si yihiin. Arrinkaasi waa arrin aflagaado iyo meel-kadhac ku ah dadka u dhashay gobolk Waqooyi-Bari. Aniga i waydii sababta aan saa u iri, anaana kuu sheegi doona sababta anigoon ka laba-labeeyn.


Deg Deg:Beesha UGAADHYAHAN Oo War Guul U Ah Garxajis Shaacisay, – KHAATUMO NEWS\nDeg Deg:Beesha UGAADHYAHAN Oo War Guul U Ah Garxajis Shaacisay,\nKu. Shacab Weynaha Beesha Ugaadhyahan ee Maxamuud Garaad\nOg. Beel Weynta Habaryoonis iyo Guud ahaan Garxejis\nUjeedo: Soo Dhawayn Shacabka Garxejis\nShir telefoon oo uu yeeshay Guddiga Fullinta Ugaadhyahan wuxuu Go’aan ku Gaadhay inuu ugu Baaqo Shacabka Beesha Ugaadhyahan ee Maxamuud Garaad, oo Degta Dhulka u Dhexeeya Sool, Sanaag, Burco, Garoowe, Qardho, inay Soo Dhaweeyaan Shacabka Beesha Habaryoonis iyo Guud ahaanba Beelweynta Garxejis ee isaga Gudbaaya Deegaanadaas ay Degto Beesha Ugaadhyahan.\nBeesha Ugaadhyahan iyadoo tixgelinaysa Derisnimada ka Dhaxaysa Beesha Habaryoonis iyo Ugaadhyahan sidoo kale annagoo ay noo muuqato Cadaadiska iyo Barakicinta “Maamulka Jeegaanta Muuse Biixi Iyo Maxamed Kaahin” ku hayaan guud ahaan shacabka Beesha Garxejis. Waxaanu ugu Baaqaynaa shacabka Ugaadhyahan in ay Soo Dhaweeyaan cid kastoo soo mudata dhex markiina iyo wixii kaloo lagama maar maan u ah nolosha qofka, Sida Caafimaadka, Nabad Gelinta nafta iyo maalka isla markaana loo fuurro Goobaha Caafimaadka.\nSidoo kale guddiga fullinta Ugaadhyahan wuxuu ugu Baaqayaa guud ahaan Shacabka Dhulbahante in ay soo dhaweeyaan shacabka Beesha Habaryoonis ee Garxejis oo ay uu Culays Badan Ka Haysto Maamulka Jeegaanta Muuse Biixi oo Horena Dhibaatooyin Kaan oo Kale Ku Hayey Deegaanada Sool iyo Sanaag iyo Cayn\nWabilaahi Towfiiq 12/7/2019\nGUDDIGA FULLINTA UGAADHYAHAN\nPrevious Post: Kheyre ma waxa uu jiiray xudduudaha aan la qirsanayn ee gudaha Soomaaliya?\nNext Post: Weerar Lagu Qaaday Hotel-ka Kismaayo oo La soo Gabagabeeyey


DEG DEG: Maxkamada Sare Ee Ciidamada Qalabka Sida Oo Xukun dil ah ku riday Xasan Xanafi Xaaji. - Wargeyska Faafiye\nDEG DEG: Maxkamada Sare Ee Ciidamada Qalabka Sida Oo Xukun dil ah ku riday Xasan Xanafi Xaaji.\nMaxkamada Sare ee ciidamada Qalabka sida ayaa saaka oo Sabti ah go’aan rasmi ah ka gaartay Kiiska Xasan Xanafi Xaaji oo Shabaab u qaabilsanaa Shirqoolada Suxufiyiinta, kaasi oo Racfaan ka qaatay xukun maxkamada Ciidamada Qalabka sida saddexdii Bishan ay ku riday, kaasi oo ahaa dil toogasho.\nMaxkamada Sare ee ciidamada ayaa saaka ku dhawaaqday Xukunka Xasan Xanafi Xaaji inuu yahay dil toogasho ah.\nGuddoomiyaha Maxkamada Sare ee ciidamada Qalabka Sida Liibaan Cali Yarow, ayaa sheegay go’aanka maxkamada inuu yahay dil toogasho, maadaama eedeymaha loo haystay Xasan Xanafi ay yihiin kuwa cadeymo iyo qiraal loo helay.\nXukunkaan maanta Maxkamada sare ee ciidamada Qalabka sida ay ku riday Xasan Xanafi Xaaji, ayaa wuxuu meesha ka saarayaa doodihii ka taagnaa kiiska Xasan Xanafi.\nWuxuu Shabaab u qaabilsanaa dhanka Warfaafinta iyo sidoo kale maleegida Shirqoolada kala duwan ee Suxufiyiin badan lagu laayay, kuwaasi oo gudaha Muqdisho intooda badan lagu dilay.\nBahda Warfaafinta Magaalada Muqdisho ayaa soo dhaweeyay xukunka dilka ah ee saaka maxkamada sare ay ku riday Xasan Xanafo.Xasan Xanafi hada waa dil Suge, waxaana lagu celiyay oo uu ku xiran yahay Xabsiga Dhexe ee Xamar.\nRecent PostsBoqorka Sacuudiga oo wiilkiisa ka dhigay dhaxal sugeDaawo VIDEO : ‘Gaajo ayuu u dhintay wiil aan dhalay oo shan jir ahaa’Ahmed Kathrada, ninkii la xirnaan jiray Mandela, oo dhintayGeneral favors more aggressive approach in SomaliaUNHCR oo dalbatay baaritaan laagu sameeyay qaxootigii Soomaalida ee Yaman lagu laaayay.Editor’s Pick . Telefoonkii Hitler oo $243 kun oo dollar lagu iibsaday.43Random PostsMushkilad soo wajahday odayaashii ansixiyayIsmiidaamin ka dhacay Afgooye.Jabuutiyaan hor leh oo gaaray B/weyneBomb blast kills 11 in eastern Nigeria.Mudslides in Japan Kill At Least 36 People


Rice oo Abaal marin siisay Gabadh Somaliyeed | maakhir.com\nRice oo Abaal marin siisay Gabadh Somaliyeed\nWashinton:-Farxiyo Faarax Ibraahim, oo ah gabar Soomaaliyeed, ayaa toddobaadkan ka mid noqotay sideed dumar ah oo la guddoonsiiyey billada caalamiga ah ee dumarka lagu tilmaamo geesiyaasha, Biladaasi ayaa Gabadhaasi waxay ku Mutaysatay ka dib markii ay u olalaysa Taakulaynta Haweenka dhibaataysan Biladaasi ayaa waxa Gudoonsiiyay Mr Condolleeza Rice.\nAbaal marintaasi ayaa waxa Gabadhaasi gacanta ku galisay Xoog hayaha Arimaha Dibada ee Dalka Maraykanka Haweenayda lagu magcaabo Mss Condollezza Rice,iyada oo Gabadhaasi ku til maantay mid keentay Dadaal dheer oo ay ku jirto Geesinimo.\nWaxa sheegtay Mss Rice inay Gabadhaasi mudo dheer caawinaad siinaysay dad badan oo Dumar ah kuwaasi oo ku Xeraysnaa Xeryo Qaxootig,iyada oo waliba siinaysay Casho ay kor ugu qaadayso Aqoontooda.\nMr Rice ayaa ugu baaqaday dhamaan haweenka Caalamka inay ku daydaan Dadaalkaasi ay muujisay Farxiyo Faarax Cali oo ah muwaadinad Somaliyeed, waxa ku cel celisay Haweenaydaasi inay Dumarku u nugul yihiin dhibaatooyinka oo dhan loona baahan yahay in Il Gaar ah lagu eego.\nFarxiyo Faarax Cali oo Abaal marintaasi ka dib warbaahinta kula hadashay magaalada Washinton ayaa sheegtay inay aad ugu faraxsantahay Abaal marintaasi maanta la siiyay waxayna sheegtay inay sii waydayo Olalaha Balaadhan ee ay ku taakulaynayso Dumarka Dhibaataysan.\nJaamac Ayaanle Feyte/ Maakhir.com\n« Ilaa 30-Ruux oo Itoobiyaan kuwaasi oo wax ku noqday Qaraxii dhawaan Gil Gilay Bsoaaso ayaa maanta Diyaarada laga saaray Bosaaso\nQ.M ayaa soo dhawaysay Dadaalada Raisalwasaare Nuur Cadde uu ugu jiro dibu Hashiisiinta »


Ciidanka Xoogga Dalka Oo Gobolka Shabeelaha hoose Kudilay Horjoogayaal iyo Maleeshiyaad katirsan Argagixisada Al-shabaab,\nWednesday May 13, 2020 - 20:31:17 in Wararka by Mustaf Xuseen\nHowlgal ciidamadda kumaandooska xoogga dalka ay ka fuliyeen degaano udhexeeyo degaanka janaale iyo degmada qoryooleey ee gobolka shabeelaha hoose ayaa lagu qaarijiyay horjoogihii argagixisada uqaabilsan degmada qoryooleey iyo degaanada hoosyimaado iy\nHowlgal ciidamadda kumaandooska xoogga dalka ay ka fuliyeen degaano udhexeeyo degaanka janaale iyo degmada qoryooleey ee gobolka shabeelaha hoose ayaa lagu qaarijiyay horjoogihii argagixisada uqaabilsan degmada qoryooleey iyo degaanada hoosyimaado iyo 5 maleeshiyaad ah.\nHorjoogaha ciidamadda xoogga dalka howlgalka ay ku dileen ayaa lagu magacaabaa Cabdi Muxsin Shiikh Xuseen ( Abuu bakar) sida uu Idaacadda Ciidamadda Qalabka Sida u sheegay Taliyaha Ciidanka dhulka xoogga dalka soomaaliyeed s/guuto Cabdixamiid Maxamed Dirir.\nDegaanada ciidanka xoogga dalka howglka ay kasameeyeen ayaa waxaa kamid ah Kabtan laas oo ah meel isgooys ah iyo tuulada buulo shiikh oo udhexeeyso janaale iyo dgmada qoryooleey ee gobolka shabeelaha hoose.\nCiidanka xoogga dalka ayaa kordhiyay weerada iyo howlgalada kadhanka ah maleeshiyaadka al-shabaab tan iyo inta ay dhalatay bisha barakeeysan ee ramadaan.


Soomaalida xalaasha ah oo heshiis xalaal ah gaaray\nW.Q: A. D. Elmi\nKolkii in cabbaar ah lagu kor legdamayey shacabka Soomaaliyeed, oo dhibaatooyin lixaad lehna laysu geytstay ayay go’aansadeen Soomaalida xalaasha ahi inay gacmahooda hoos u meyraan, si Soomaalinimo iyo Islaannimo ku jirto ayay arintu u dhammaatay ugu dambeyntii….\nSilic baahsan oo dalka Soomaaliya ka jiray waqti dheer, ayaa haatan u muuqda inay dhowaan soo gabagaboobayaan Ilaahay idankii, ka gadaal kolkii dhinacyada TFG-da iyo Isbahaysiga dibu xoreynta Soomaaliyeed oo ku shirsanaa dalka walaalka ah ee Jibuuti, ay qalinka kuwada duugeen inay heshiiyaan isla markaana ay wada dhisaan dowlad misnimo qaran oo loo dhan yahay.\nHeshiiskan oo waqti soo socday ayaa haatan la gaaray gunaanadkiisii ahaa in Soomaaliya la samatabixiyo loona dhiso dawlad taag leh oo ay ka dhex muuqdaan xubno tayo leh iyo kuwo aan taya lahayn intaba, taas oo meesha ka saari doonta in golayaasha dowladda ay ahaadaan xero dagaal oogayaal oo lagu tuhunsan yahay inay galeen dembiyo dagaal.\nMarka lagu eego diirad sax ah, go’aannada ka soo baxay shirka Jibuuti waxay yihiin dhammaantood kuwo u adeegaya danaha shacabka soomaaliyeed, aad ayay u qurux badnaayeen qodobada gaar ahaan marka ay dhegahaygu maqleen in caddaalad la hor keeni doono cid kasta oo gashay dambiyo dagaal, waxaan soo xasuustay maqaalkaygii ahaa XASUUQII SHACABKAYGA XISAABBAA KA DAMBAYSA oo aan kal hore ku qoray Somalitalk, waa hubaal in riyadaasi ay rumoobayso gooray ahaataba.\nSoomaaliya waxay u baahan tahay nidaam ku meel gaar ah oo ka shaqeeya nabad ku dabaalidda Soomaaliya iyo xoojinta dib u heshiisiinta dhinacyada Soomaalida oo dhan una sii gogol xaara, dhisme dawlad wanaagsan oo ay shacabku soo doorteen, oo ku dhisan nidaamka Dimuqraadiyadda, si taas loo gaarana waa inaan hadda la fiirin tiro badnida xubnaha geli doona golayaasha dowladda oo u muuqda tiro ku dhow dhow 600 xubnood.\nTan iyo kolkii Soomaaliya ay xornimada qaadatay sanadkii 1960-kii maysan helin dowlad wanaagsan oo dadka iyo dalka ku hoggaamisa barwaaqo, weligeedba ummadda Soomaliyeed waxay dhibane u ahayd nidaamyo ku dhisan, maamul xumo, sad bursi, qabyaalad musuqmaasuq cadaadis iyo dhibaatooyin fara badan oo lagu galayey magac dawladeed, tanina waxay macnaheedu tahay in Soomaaliya aysan 48 sano arkin nidaam cadaalad iyo horumar ku dhisan oo shacabka Soomaaliyeed uu xaq u lahaa.\nHaddaba maanta waxay Soomaaliya fursad u haysataa inay dhisato dowlad dastuurkeeda si wanaagsan loo lafa guray oo dadka aqoonta u leh sharic dejintu ay aad uga shaqeeyeen, ayna soo baxdo dowlad ay is fahmi karaan beesha caalamka, oo iskaashi la samayn karta dunida inteeda kale, si Soomaaliya ay u hesho taageerada lagama maarmaanka ah ee beesha caalamka si taas loo helana waxaa haboon in hadda shacabka Soomaaliyeed ay taageeradooda siiyaan heshiiska Jibuuti, heshiiskaas oo marka dhinacyo badan laga fiiriyo, ah rajada keliya ee muuqata hadda oo lagu joojin karo dhiigga shacabkeena, looguna sii gudbi karo dowlad wanaag soo afjara mashaakilkii cimriga dheeraa ee in mudda ahba soo jiitamayey.\nW. Q: A. D. Elmy\nNabadda ha la siiyo fursad ay ku shaqayso: dhaawac, barakac iyo mashaakilaad.. Akhri..\nXasuuqii shacabkayga xisaabbaa ka dambayn Waxaana muuqanayso in cadowga soo duulay Guji


DF oo jawaab aan caddeyn ka bixisay hadalkii Erdogan | Caasimada Online\nHome Warar DF oo jawaab aan caddeyn ka bixisay hadalkii Erdogan\nDF oo jawaab aan caddeyn ka bixisay hadalkii Erdogan\nMuqdisho (Caasimadda Online) – Dowladda Federaalka Soomaaliya ayaa ka gaabsatay in ay xaqiijiso ama beeniso hadal kasoo yeeray madaxweynaha Turkiga oo ahaa in Muqdisho ay ku casuuntay in shidaal sahmin ay ka bilaabaan Badweynta Hindiya.\nWasiirka Batroolka iyo Macdanta mudane Cabdirashiid Maxamed Axmed ayaa wakaaladda (SONNA) u sheegay in xiriir walaalnimo iyo mid wada qabsi uu kala dhexeeyo dawladda Turkiga, welina aan la gaarin xilligii la billaabi lahaa hawgallada Batroolka Soomaaliya, iyadoo ay weli dhiman yihiin hawlo ay muhiim tahay in la dhammaystiro.\n” Sidaas darteed waxaan xaqiijineynaa in hawlgallada Bartoolka ay ku billaaban doonaan si daahfurnaan ah xilligeedana la sugayo” ayuu yiri wasiirka.\nMadaxweyne Rajab Tayib Erdogan ayaa shaaciyey in caasuumaad rasmi ah ay ka heleen dowladda Soomaaliya taasoo ku aaddan in Turkiga uu sahmin shidaal ka sameeyo Badweynta Hindiya inta ay ka leedahay Soomaaliya.\nSidda sheegtay wasaaradda batroolka Soomaaliya, illaa iyo 15 xirmo shidaal ayaa diyaar ah in la maalgeliyo si looga soo saaro saliid.\nDowladda Soomaaliya ayaa ku howlan in dalka shidaal laga soo saaro iyada oo dhowr sharikadood heshiis la gashay sidoo kalena Golayaasha shacabka iyo aqalka sare meel mariyeen sharciga Batroolka dalka.


Shabelle Media Network – Golaha ammaanka oo kukala aragti duwanaaday xayiraadda hubka ee saaran Soomaaliya HOME\nGolaha ammaanka oo kukala aragti duwanaaday xayiraadda hubka ee saaran Soomaaliya\nNew York-(Sh.M.Network)—15ka dal ee xubanaha ka’ah Golaha ammaanka ee Qaramada Midoobay oo kulan ku yeeshay xarunta Golaha ammaanka ee Magaalada New-York ee Dalka Mareekanka ayaa waxaa ay ka doodeen in xayiraadda hubka laga qaado dalka Soomaaliya.\nDiblumaasiyiintii ka soo qaybgalay kulankaasi ayaa waxa ay isku qilaafeen qaabka loo wajahayo xaaladaha Soomaaliya iyo in loo’ogolaado Soomaaliya soo iibsashada hubka kulankaasina wuxuu ku dhamaaday Isfahan la’aan.\nDalalka Xubnaha ka’ah Qaramada Midoobay ayaa isku qabtay intii ay socotay doodu in hadda go’aan laga gaaro waqti ukordhinta Ciidamada AMISOM iyo xayiraadda hubka ee saaran Soomaaliya iyoadoona ugu dambeyn inta badan xubnaha ay ucodeeyeen in todobaadka soo socda dib ay isugu soo noqdaan si go’aan looga gaaro arimahaasi.\nQaramada Midoobay ayaa waxa ay sheegtay in arintaan ay go’aan ka gaari la’dahay hase ahaate ay caqabad ku noqotay duufaantii ku dhufatay dalka mareekanka taasi oo hakisay habsami usocodka shirkaasi looga hadlayay arimaha Soomaaliya.


Harowo.com | HarawoNews – Somalia Information & Analysis – Daawo Video:- Madaxa Ololaha Xisbiga Wadani ee G. Awdal oo Cadho Ka Muuqato oo Komishanka Qaranka Uga Baaqay Inay ka Fiirsadan..\nDaawo Video:- Madaxa Ololaha Xisbiga Wadani ee G. Awdal oo Cadho Ka Muuqato oo Komishanka Qaranka Uga Baaqay Inay ka Fiirsadan..\n“Dalka Intii Kulmiye Jiray waxa ka dhacay Labo doorasho waxa ceeb iyo fool xumo ah labadiiba inay keenaan dhimasho iyo dhaawac. dalka dorashooyin waa laga qabanayay dorashooyin intaa ka badan ayaa la qabtay, labo dorasho oo madaxtooyo ayaa hore loo qabtay, dorasho deegaan baa la qabtay, mid baarlamaan ayaa la qabtay, ri’ ri’ ma jiidhin (neefna kuma dhiman marka kulmiye maxaa ka qaldan – madaxa Ololaha Xisbiga Wadani Mudane Abdiqadir Shaashka”\nDegdeg:- Tirintii Codadka Oo La Soo Gaba Gabeeyay Shir Degdeg ah Xarunta Komishanka uga Socda 3da Musharax.... Daawo:- Hogaanka Sare ee Xisbiga WADDANI oo Hada la Hadlay Warbaahinta iyo Wadahadalo ay Sheegeen in ay la Fureen Komishanka Dorashooyinka.\nMaxamed Cabdi Yusuf: Soomaaliyeey noqda shacab laga baqo, hadaad rabtiin dowlad...\nAug 28, 2012 Comments Off on Somalia Laguma Hogaamin Karo, Nidaanka Baarlamaaniga ah\nSaami ay Beelaha Waqooyiga Somalia Ka Heleen Baarlamaanka Dawlada Cusub ee...\nAug 01, 2012 Comments Off on Saami ay Beelaha Waqooyiga Somalia Ka Heleen Baarlamaanka Dawlada Cusub ee Xamar Laga Dhisayo\nFaallo: Dhibaatada Ka Taagan Xubnaha Ka Mid ah Goloyaasha Qaranka ee Hadana...


DAAWO Muuqaal Argagax leh: Hooyo Somali ah oo Caruur ay dhashay Nolosha ku cadaabeysa & Sacuudiga oo si degdeg ah… | Baahin Media Warka Somalia iyo Somalida\nWARARKA MAANTA DAAWO Muuqaal Argagax leh: Hooyo Somali ah oo Caruur ay dhashay Nolosha...\nDAAWO Muuqaal Argagax leh: Hooyo Somali ah oo Caruur ay dhashay Nolosha ku cadaabeysa & Sacuudiga oo si degdeg ah…\nWargeyska Al-Riyadh ee ka soo baxa dalkaasi wax uu maanta qoray in la qabtay Haweeneydaasi oo baraha Bulshadda soo dhigtay iyadoo jir-dilaysa gabdho mataano oo ay dhashay oo 6 bilood jir ah.\nAfhayeenka Wasaaradda Shaqada iyo Horumarinta Bulshadda ee Sacuudiga, Khaalid Aba Al-Khayl oo la hadlay Wargeyska Al-riyadh ayaa sheegay in Haweeneydaasi oo u dhalatay Somalia ay dhawaan kala tageen Ninkeeda oo Yemeni ah.\nWaxa uu intaasi ku daray in Haweeneydaasi oo ku noolayd magaalladda Jeddah ay soo wajahday dhibaato Dhaqaale, maadaama aysan wax shaqo ah haynin.\nAfhayeen Khalid Aba Al-khayl waxa kale oo uu tilmaamay in Labdaa Gabdhaha Mataanaha oo lagu klaa magacaabo (JOWRI iyo JOOD) loo gudbiyey Isbitaalka Dhallaanka iyo Haweenka ee magaalladda Jeddah, si loohubiyo caafimaadkooda, halka Hooyadoodana la xiray, si wax looga weydiiyo waxa ku dhaliyey inay Carrrurteeda jir-disho, kadibna lagu faafiyo Baraha Bulshadda.\nHaweeneydaasi ayaa la sheegay inay Muuqaalkaasi u dirtay Qoyska Ninka ay ilmaha u dhashay si ay lacag ugu soo diraan ama ay dili doonto carruurta, waxayna Qoyska Ninka muuqaalkaasi ku baahiyeen Bulshadda.\nWargeyska The Daily Mail ee ka soo baxa magaalladda London ayaa qoray in Qoyska ninkeeda oo deggan Yeman ay Muuqaalkaasi soo dhigeen Barta YouTube-ka, iyagoo rajeynayey inay Ciiddanka Sacuudiga soo badbaadiyaan Carruurtaasi\nMuuqaalkaasi oo ka koobnaa 3 Kilib ayaa waxaa Baraha Bulshadda la soo dhigay bishan July 18-da, iyadoo ay dad fara badan daawadeen Muuqaalkaasi.\nKilibka 1-aad ayaa waxaa ka muuqday Hooyadda oo ceejinaysa mid ka mid ah gabdhaheeda yaryar, iyadoo la maqlayey cod ay ku dhahayso: “Maanta, waa idin dili doonaa”.\nKilibyada kale ayaa waxaa laga dheehan kara iyadoo isku garaacaysa madaxyada ilmaheeda iyo iyadoo mid ka mid ah si xoog leh dhulka ugu dhufanayso.\nSi kastaba ha ahaatee, dhacdadan waxaa aad uga wada naxay dhamaan dadkii daawaday, kuwaasi oo dhinaca kale u garaabay xaalladda dhaqaale-xumida ee haysata Hooyadaasi oo aan wax tagaeero ah ka helin ninka ay kala tageen o oay carruurta u dhashay.\nPrevious articleNin toogtay Carruur uu awoowe u ahaa..\nNext articleSAWIRO: Muwaadiniin Somali ah oo la qabtay iyagoo Sacuudiga galinaya Maan-dooriyaha Xashiishka…\nMas’uul u dhashay Suudaan oo mar booqday Somalia oo loogu baaqay in uu isa soo dhiibo\nSAWIRO: Kulan Muqdisho uga socda Madaxweynayeyaashii hore iyo Xildhibaano oo hada socda\nWadahadaladii Ururka Taliban iyo Mareykanka oo Natiijo La’aan ku soo Dhamaaday.\nPro-Cali Khaliif Galayr “Inaan dagaal soo qaadi doono iyo inaanu tabliiq wadi doono taladaa dad baa leh”\nDaawo Sawirro Cusub oo laga soo qaaday xarunta Degmada Wardhiigley ee la qarxiyay


Wax ka baro luqadda sirta ah ee ay ku wada sheekeystaan haweenka | Somalia News\nWax ka baro luqadda sirta ah ee ay ku wada sheekeystaan haweenka\nXigashada Sawirka, XINHUA / ALAMY\nDalka Shiinaha waxaa ka jira luqadda Nüshu oo ah mid sir ah oo u gaar ah haweenka, waxaa markii ugu horresyay laga soo tebiyay gobolka koonfur bari ku yaalla ee Hunan ee dalka Shiinaha, waa dhul buuraley ah oo ay maraan webiyo.\nLuqaddan ayaa ah midd la ogyahay guud ahaan dunida oo ay haweenka dalkaas ku wada sheekeystaan. Nüshu waxaa la isugu gudbiyaa qaab qoraal ah.\nLuqaddan Nüshu oo u gaar ah haweenka Shiinaha waxay soo ifbaxday qarnigii 19-aad, waxaana looga hadli jiray degmada Jiangyong ee ka tirsan gobolka Hunan, waxaana ku hadli jiray haweenka ka tirsan qowmiyadaha kala ah Han, Yao iyo Miao.\nKhuburrada qaar waxay rumeysan yihiin in luqadda sirta ah ay haweenka ku sheekeysan jireen xilligii maamulkii Song ee ka jiray Shiinaha sanadihii (960-1279) ama xiligii maamulkii Shang oo haatan laga joogo in ka badan 3,000 sano. hooyoyinka beeraleyda ee ku nool halkaas ayaa gabdhahooda iyo haweenka kale sii bari jiray xilliggaas oo haweenka Shiinaha loo diiday inay helaan fursad waxbarasho.\nInta badan haweenka xilligaas waxay ahaayeen dadka aan aqoon laheyn, waxay inta badan maskaxada gelin jireen qaabka ay u qoran tahay luqadda, luqadda Nüshu waxay noqotay astaan dhaqan u ah haweenka.\nMuddo kumanaan sano ah kaddib luqadda waxaa dunida laga ogaaday sanadihii siddeetamaadkii.\nSida ay sheegeyso Xin Hu oo ku nool magaalada Puwei, in luqadda Nüshu si weyn looga hadli jiray ilaa afar iyo 18 tuulo oo ku yaalla magaalada Puwei ee gobolka Hunan.\nKhubarrada daraasadda ka sameyneysay luqaddan ayaa soo arkay saddex qof oo si weyn u yaqaano habka loo qoro Nüshu sanadihii siddeetamaadkii, magaalada Puwei ayaa u udub dhexaad u noqotay halka laga sameynayay daraasadda.\nXigashada Sawirka, XIN HU\nSannadkii 2006-dii, qaab qoraaleedka luqaddan waxay dowladda Shiinaha ku dartay liiska waxyaabaha taariikhiga ah ee dhaxalgalka ah, sanad kaddib waxaa matxaf laga hirgeliyay jasiiradda Puwei.\nXin waxay kamid aheyd 7 qof oo turjumayay luqaddan gaar ahaan qoraalka, barashada iyo sida loogu heeso.\nWaa luqad ka kooban afar lahjadood oo maxalli ah oo looga hadlo gobolka Jiangyong, xaraf kasta wuxuu ka dhigan yahay astaan gaar ah, waxaana lagu qoraa qalin laga sameeyay geed iyo qad.\nNüshu waxay gaar u tahay haweenka ay dhibaatada la soo deristay si ay ula shekeystaan asxaabtooda.\nNüshu waa luqad ay ku wada xiriiraan haweenka aanan fursad u helin inay akhriyaan ama qoraan luqadda Shiinaha.\nXigashada Sawirka, LINGQI XIE / GETTY IMAGES\nWaxaan horraan la rumeysanaa inay tahay qoraal looga soo horjeedo ragga, sida ku xusan taariikhda. Haweenka Shiinaha looma ogoleyn inay si cad uga hadlaan dhibaatooyinka heysta oo murugada ku reebay, waxayna luqaddan ku cabiraan dareenkooda xilliyada ay dhibaatooyinka lasoo dersaan.\nWaxayna u horseeday in haweenka ay xoojiyaan xiriirkooda si ay uga guuleystaan ragga.\nSannadkii 2000, magaalada Puwei waxaa laga furay iskuul lagu barto luqadda Nüshu. Xin Hu waxay hooyadeed iyo walaasheed u raacday iskuulkaas si ay u barato luqaddaas.\nHaatan waxay ardeyda bartaa luqadda Nüshu, waxayna hagta dadka booqashada ku tegaya matxafka, waxay noqotay dadka garwadeenka ka ah baahinta luqadda, waxay olole ka bilowday guud ahaan qaaradda Aasiya iyo Yurub.\n“Dadka sida dhaxalgalka ah ku bartay luqaddan waxay ka barteen ayeyo-yaashood, sida ay Nushu inoo bartay He Yanxin, oo hadda 80 sano jir ah”.\n“Dadka iyada lamid ah waxay u maleynayaan in dhaqanka uu yahay mid naadir ah oo la doonayo in wax laga barto si ay u fahmaan”.\nXigashada Sawirka, CPA MEDIAT PTE LTD / ALAMY\nArrimaha guurka waxay ka mid ahaayeen waxyaabihii horseeday in luqaddan ay soo ifbaxdo. Gabadha marka la guursado waxay tegi guriga seygeeda cusub, waxay dareemeysaa cidlo, marka waxay adeegsanayaan Nushu si ay ugu cabirto dareenkeeda iyo hilowgii ay u qabtay dadkii ay saaxibada ahaayeen iyo ehelkeeda.\nSannadka kasta waxaa tababar ku saabsan barashada luqadda lagu bixiyaa matxafka ku yaalla degmada Puwei, dadka yaqaana waxay faafaahin ka bixiyaan taariikhda ku saabsan luqaddan.\nXin waxay sheegeysaa in Nushu ay adagtahay in loo qoro sida ay tahay ama loo dhigo.\n“Waxaa jira caqabado dhowr ah marka la baranayo, maadama habka loo qoro uu ka duwan yahay midka Shiinaha ee aan maanta ku hadalno, ha ahaato sida loogu hadlayo ama loo qorayo. Haddii aadan ku hadlin luqaddda looga hadlo gudaha, wey adagtahay in la akhriyo ama lagu heeso Nushu”.\nThis post first appeared on BBC Somali - Somali. Read the http://www.bbc.com/somali/war-54462144original article\nPrevious articleAlshabaab oo Canshuur 13 Milyan Dollar ah ku urursatay 9 Bilood iyo Banki caan ah oo.. (Warbixin Q/Midoobay)\nNext articleRASMI: Isku Aadka Wareega Group-yada Koobka Kubada Cagta Gobolada Somaliland Oo La Shaaciyay & Waliba Sida Ay U Wada Ciyaari Doonaan


Ciidanka Amaanka oo Magaalada Muqdisho ku qabtay tuug si cajiib ah Dadka u dhaca | Arrimaha Bulshada\nHome News Ciidanka Amaanka oo Magaalada Muqdisho ku qabtay tuug si cajiib ah Dadka u dhaca\nCiidanka Amaanka oo Magaalada Muqdisho ku qabtay tuug si cajiib ah Dadka u dhaca\nBulsha:- Ciidamada ammaanka Degmada Kaaraan, ayaa xalay waxa ay gacanta ku dhigeen nin tuug ah oo hub farsameysan dadka ku dhici jiray, kadib hawlgal ay ka sameeyeen Degmadaasi.\nCiidanka ayaa soo qabtay ninkaan dhalinyarada ah oo watay qori laga sameeyay alwaax la isku kabay oo loo ekeysiiyay Qori Ak47, sida lagu soo bandhigay Sawir laga soo qaaday agabkii uu isticmaalayay ruuxaasi.\nGudoomiyaha Degmada Kaaraan C/fataax Nuur Cali ayaa sheegay ninkan tuuga ah inuu dhibaato wayn ku haayay shacabka Degmada Kaaraan oo moobeelada uu ka dhici jiray.\nWuxuu sheegay dhawr mar dadka shacabka ah ay soo gaarsiiyeen cabasho ku aadan tuugaan dadka dhaco, balse ciidamada muddo ay raadinayeen ninkaasi.\nMaxkamadda Gobolka Banaadir ayuu sheegay Guddoomiyaha Degmada Kaaraan in ninkaan loo gudbin doono si tallaabo sharci ah looga qaado.\nUgu dambeyn ciidamada ammaanka Degmada Kaaraan ayaa u suuragashay inay soo qabtaan ninkaan tuuga ah ee dadka Degmadaasi dhibaatada ku haayay.\nMagaalada Muqdisho ayaa xilliyada habeenkii ah waxaa jirta Burcad hubaysan oo dhac u gaysata dadka ku nool xaafada, kuwaasi oo ka dhaca moobeelada.


SAWIRRO: Mohamed Salah oo dib ugu soo laabtay tababarka kooxdiisa Liverpool… (Yaa ku wehliyay?) – Gool FM\nByare July 20, 2018\n(Liverpool) 20 Luulyo 2018. Mohamed Salah ayaa dib ugu soo laabtay tababarka kooxdiisa Liverpool, isagoo u diyaar garoobaya xilli ciyaareedka cusub ee Premier League 2018/19.\nSalah ayaa la siiyey fasax muddo ah si uu isku soo ilowsiiyo niyad jabkii ka soo gaaray Koobka Adduunka, waxaana sidoo kale uu ka soo kabsaday dhaawacii garabka ka soo gaaray Final-kii Champions League.\n26-sano jirkaan ayaa maanta dib ugu soo laabtay tababarka isdiyaarinta xilli ciyaareedka cusub, waxaana tababarka ku wehliyey xiddigaha ay kuwada maqnaayeen Koobka Adduunka 2018 ee Sadio Mane iyo Marko Grujic.\nSalah ayaa dhaliyey 44 gool kaliya 52 kulan oo uu ciyaaray xilli ciyaareedkiisii ugu horreeyey ee garoonka Anfield, waxaana goolashaas ku jira 32 gool oo uu ku qaaday gooldhalinta horyaalka Premier League.


Madaxweyne Waare iyo madaxweyne ku xigeenka Hirshabelle Cali Guudlawe oo ka mahad naqay Xildhibaannadii gaaray deegaanada hoos taga Aadan’yabaal – War La Helaa Talo La Helaa\nMadaxweyne Waare iyo madaxweyne ku xigeenka Hirshabelle Cali Guudlawe oo ka mahad naqay Xildhibaannadii gaaray deegaanada hoos taga Aadan’yabaal\nLataliyaha sare ee dhanka saxaafadda Madaxweynaha dowlad goboleedka Hirshabelle Mudane Xasan Cabduqaadir Muudey ayaa bartiisa ku daabacay mahadnaqa ay madaxda Hirshabelle udireen wafdiga gaaray deegaannada gobolka shabellaha dhexe.\nSidaan ayuuna u qornaa :-\nGudoomiyaha G/Shexe oo qaaday Tallabo Muhiima olole nadaafadeed oo si xowliya ku socda!!


AZeigler Dailies: Happy Birthday to Grandmama & Grandaddy Zeigler\nHappy Birthday to Grandmama & Grandaddy Zeigler\nTrey's parents both celebrated their birthdays this past week on August 6 & 8. Reagan was born on my dad's birthday, & I think she will find a way to upstage all of her grandparents on their big day.\nCelebrating Grandmama Cheryl's birthday Saturday at Waterfront Grill:\nAnd the rest is pretty much Reagan action:\nHamburgers Monday night for Grandaddy Don's birthday (Reagan had already eaten, so she worked on her mobility while the rest of us enjoyed burgers):\nHanging out on the couch wither her grandfathers:\nHelping Grandaddy Don open his birthday presents:\nAfter the gift opening, we watched some recent videos of Reagan that Trey shot, & then we watched the video of Reagan Trey shot during dinner. One thing Reagan will not lack as she ages is a healthy sense of self-importance.


Laba arrin oo laga faa'iday heshiiskii mucaaradka iyo xukuumadda Soomaaliya - Caasimada Online\nHome Warar Laba arrin oo laga faa’iday heshiiskii mucaaradka iyo xukuumadda Soomaaliya\nLaba arrin oo laga faa’iday heshiiskii mucaaradka iyo xukuumadda Soomaaliya\nMuqdisho (Caasimada Online) – Heshiiskii ay todobaadkaan magaalada Muqdisho ku kala saxiixdeen Golaha Midowga Musharaxiinta mucaaradka ee Madaxweynaha Soomaaliya iyo Ra’iisul Wasaare Maxamed Xuseen Rooble ayaa wax weyn ka beddelay jawigii siyaasadda dalka.\nInkasta oo heshiiskan yahay un mid muddo kooban soconaya, lagana yaabo inuu isbeddelo, haddana waxaa durba laga helay laba faa’iido oo hadda la dareemaya, kuwaas oo kala ah:\n1- In ay dagtay xaaladdii aadka u kacesaneyn magaalada Muqdiaho, oo mar gaartay heer shacabku ay aaminaan in dagaal culus oo magaalada ka qarxi karo.\n2- In Ra’iisul Wasaare Maxamed Xuseen Rooble awood u sheegtay hogaaminta howlaha doorashada Soomaaliya oo uu markii hore ku lahaa door aad u yar, ayna suurta gal inuu xal buuxa u helo is-mari waaga doorashada.\nRooble oo aad loogu cadaadiyay in hoggaanka u qabto doorashada Soomaaliya si loo xaliyo tabashooyinka jira islamarkaana looga gudbo xiliga kala guurka ah, waxaana muuqato taladaas uu qaatay.\nMucaaradka iyo qaar ka mid ah madaxda maamul goboleedyada ayaa sheegay in Farmaajo uusan qeyb ka noqon karin fulinta doorashada dalka, maadaama uu yahay musharax, islamarkaana uu muddo xileedkiisu dhammaaday, waxaana suurta-gal ah inay helaan rabitaankooda.\nMucaaradka, maamulada Puntland iyo Jubaland iyo dhinacyo kale ayaa la rumeysan yahay inaysan dhib ku qabin haddii uu howlaha fulinta doorashada Maxamed Xuseen Rooble kala wareego Farmaajo.


Duqa Muqdisho “Bulshada kunool G/Banaadir waa inay helaan Matelaad siyaasadeed” – Mareeg.com somalia, World News and Opinion. Duqa Muqdisho “Bulshada kunool G/Banaadir waa inay helaan Matelaad siyaasadeed” * Mareeg.com somalia, World News and Opinion.\nBy Ardaan Yare on 7th February 2021


Sawirada alwaaxda ah ee Hsu Tung Han: pixel waa jilaayaasha | Abuurista khadka tooska ah\nPixel iyo cubic ee farshaxannada alwaax ee Hsu Tung Han\nCubism waa a ereygii dhashay bilowgii qarnigii XNUMXaad taasina waxay khuseysaa nooc ka mid ah rinjiyeynta oo ka kooban xabadaha yaryar. Waxaan haynaa Pablo Picasso weyn oo ah shirkad weyn, laakiin sidoo kale Juan Gris oo ah farshaxan kale oo Isbaanish ah oo soo maray dhaqdhaqaaqan farshaxanimo. Waxyaabaha qosolka leh ayaa ah inay ka muuqan karto waqtiga uu marayo fanaaniinta kale ee raadiya agab kale oo ay ku cabirto.\nHsu Tung Han waa farshaxaniste reer Taiwan ah oo xirfadiisa weyn ay ku xardhan tahay farshaxanno alwaax leh hadiyadda muuqashada sida ku milmay meelaha qaar pixel iyo xabadaha. Waqtigan xaadirka ah ee ciyaaraha fiidiyowga sida Minecraft ay muujiyeen wadada hore ee luuqad naqshadaysan oo cubic iyo pixelated ah, tirooyinka Tung Han ayaa aad u muuqda\nTung Han wuxuu shaqadiisa ku qabtaa nooc alwaax wanaagsan ah cad sida walnut. Sababta ugu weyn, iyo waxa loogu kala geddisan yahay, waa in lagu muujiyo khayaali in jirku, xaaladdan midda quusidda ee xiddigaha madaxa u ah daabacaadda, laga sameeyay pixels laftooda, oo si fiican loogu xardhay alwaax sida xabadaha yaryar.\nWaa faahfaahin oo laga helo qayb weyn oo ka mid ah Tung Han alwaax xardhan taasina waa qayb ka mid ah hal-abuurnimada iyo xariifnimada weyn ee uu horumariyo farshaxanyahan reer Taiwan ah.\nMid kasta oo iyaga ka mid ahi wuxuu ina tusayaa xilligaas ay taasi u muuqato waqtigu waa "barafoobay" waana la arki karaa sida qaabka 3D uu asal ahaan uga soo jeedo xabadaha iyo pixels.\nWaxaan wajaheynaa fanaan alwaax ah oo leh uu instagram markaa waad raaci kartaa isaga iyo tiisa Bogga Facebook taas oo wuxuu daabacayaa shaqooyinkiisa cusub. Sawir qaade aad u heer sare ah oo alwaax ah oo soo raaca kuwa kale ee soo maray isla xariiqyadan gudaha Creativos Online.\nWadada buuxda ee maqaalka: Hal-abuurka internetka » General » Fanaaniin » Pixel iyo cubic ee farshaxannada alwaax ee Hsu Tung Han\nSoo kabashada PET ee xarumaha Veronika Richterová


Sheila Square SILK Box - No. 38 – SISSEL EDELBO\nSheila Square SILK Box - No. 38


WASIIRKA ARRIMAHA DIBEDDA SOOMAALIYA OO SOO GUNAANADAY BOOQASHADII UU KU JOOGAY IMAARAADKA\nBooqasho rasmi ah oo Wasiirka Arrimaha Dibedda Soomaaliya Cabdullahi Sh. Ismaaciil ku yimid Imaaraadka arbacadii dhoweyd(5/4/2006), uuna kula kulmay Wasiiru Dawlaha Arrimaha Dibedda Maxamed Xuseen Al-Shacaali,ayaa soo gebe-gebowday shalay oo Sabti ahayd.\nWada hadalo ku dhexmaray Xaruunta Wasaaradda Dibedda Imaaraadka wefdiga Wasiirka Soomaalida hogaaminayay iyo Wasiiru dawlaha dalka, ayaa ku dhamaaday is-afgarad buuxa. Dhamaan qodabadii la isla soo qaaday oo dhamaantood salka ku hayay, in Imaaraadku taakuleyn u fidiyo dawladda kmg, gargaar bani'aadanimo oo degdeg ahna la gaarsiiyo shacabka abaartu wax yeelaysay ayaa lagu heshiiyay in la meel mariyo .\nWuxuu kaloo Cabdullahi Sheikh ku codsaday booqashadiisa in madaxda Imaaraadku u fidiso casuumad mideysan hogaanka sare ee dawladda kmg ah Soomaaliya, taasna waa laga aqbalay, inkastoo aan la carabaabin goorta ay ku aaddan tahay booqashada Madaxweynaha,Gudoomiyaha Baarlamaanka iyo Ra'iisul Wasaaraha oo wada jira, ay ku imaan doonaan magaaladan Abu Dhabi.\nWada hadalada rasmiga ah ee uu Cabdullahi Sheikh la yeeshay madaxda Imaaraadka ka sokow, wuxuu Wasiirka Arrimaha Dibedda Soomaalida fursad wacan u helay inuu siiyo wareysiyo kala duwan jaraa'idka ka soo baxa Imaaraadka. Majalada Al-Mar'a oo todobaadla ah ayuu siiyay wareysi qoto dheer.\nWareysi muhiim ah oo ku soo baxay jimcihii dhoweyd (7/4/2006) jariidada Al-Itixaad oo ah wargeyska rasmiga ah ee dalka Imaaraadka maalin walba ka soo baxa, ayuu Cabdullahi Sheikh Ismaaciil ku caddeeyay inay lagama maarmaan tahay in si amniga iyo kala danbeynta loo soo celiyo, in loo guntado sidoo looga dhigi lahaa marka hore hubka maleeshiyaadka,tallaabadaasne ay ku imaan karto dacmiga carabta iyo beesha caalamka.\nSidoo kale Maqaal dheer oo qaatay gebi ahaanba bog dhan, ayaa shalay oo sabti ahayd (8/4/2006) ku soo baxay jariidada AL-Akbaar Al-Carab, kaas oo Wasiirku ku faahfaahiyay inta uu la eg yahay dhibka haysta dalka Soomaalida, marxaldihii la soo maray iyo waajibka saaran dawladda kmg ah iyo taakuleynta ay u baahan tahay.\nMudane Cabdullahi Sheikh wuxuu kaloo kula kulmay, sharaxaadne ka siiyay wadciga soomaaliya, danjirayaasha dawladaha khaliijka ee fadhiya magaala madaxda Imaaraadka ee Abu Dhabi. Wefdiga Wasiirka waxay ka soo duulaan isla shalay magaalada Dubai, iyagoo soo aaday xaruunta dalka Ethiopia ee Addis Ababa .\nWefdiga Wasiirku hogaaminayay, oo uu ka mid ahaa:-\n1) Saciid Maxamuud Jaamac,\n2) Cabdulqaadir Xaaji Sheikhey Maxamed Xaatimi, iyo\n3) Muuse Xuseen Cabdi,\nwaxaa si diirran ugu soo sagootiyay Imaaraadka Danjiraha Soomaaliyeed Xuseen Bullaale iyo La-Taliyaha Safaaradda Soomaalida ku leedahay magaalada Abu Dhabi Xuseen Maxamuud Maxamed iyo madax sare oo ka socotay hab-maamuuska Dawladda Imaaraadka.


Koonfur Galbeed oo Maanta kulan ka yeelatay amniga Doorashooyinka – Radio Dalsan FM 91.5 MHz | Warar Sugan | Somalia News\nKoonfur Galbeed oo Maanta kulan ka yeelatay amniga Doorashooyinka\nTaliyaha Booliska qeybta Gobolka Baay Gaashaanle Sare Aamin Maxamed Daruur ayaa shir gudoomiyey shirka todobaadlaha Gollaha Amniga dowlad Goboleedka Koonfur Galbeed oo ka dhacay Magaalada Baydhabo.\nShirka ayaa waxaa looga hadlay Arrimo kala duwan oo ay kamid yihiin udiyaar garowga Howlgalo ka dhan ah dagaalamayaasha Al-shabaab iyo sidii loo xoojin lahaa sugida amniga Magaalooyinka Maamulka ee lagu qabanayo doorashada.\nTaliye Aamin Daruur ayaa Saraakiisha kulanka ka qeyb galay u sheegay inay muhiim tahay dardar-gelinta howlaha lagu xaqiijinayo amniga, maadaama Magaalooyinka Baydhabo iyo Baraawe ay ka dhacayaan doorashada Baarlamaanka Federaalka.\nSidoo kale Taliyaha Booliska qeybta Gobolka Baay ayaa shacabka ugu baaqay inay la shaqeeyaan laamaha amniga Maamulka Koonfur Galbeed, si looga hortegayo falalka amni darro ee xiliyada qaarkood geystaan Al-shabaab.\nMagaalooyinka Baydhabo iyo Baraawe ayaa kamid ah Magaalooyinka loo Asteeyay inay ka dhacaan doorashooyinka Xildhibaanada Baarlamaanka Federaalka gaar ahaan Golaha Shacabka, doorashada Aqalka Sare ee Koonfur Galbeed ay ka qabsoontay Baydhabo.\nKulankaan dhacay ee looga hadlay amniga ayaa waxaa ka qeyb galay Taliyeyaasha Ciidamada Booliska, Milateriga, Nabadsugida iyo kuwa Taliska AMISOM ee ka howlgala deegaanada Maamulkaas.\nFarmaajo oo War kasoo saaray geeridii ku timid Suldaan Cumar Suldaan


Warbixin: Banaadir Oo Badin Weyday 7-Kulan – Radio Muqdisho\nKulankii ugu adkaaTodobaaadkan horyaalka Soomaliya ayaa dhex maray galabta kooxaha Banaadir iyo Dekada oo isku haystay hogaanka kala horeynta Horyaalka Soomaaliya,\nLabada kooxod ee Banaadir iyo Dekadda ayaa u dhexeeyay sadex dhibcood oo quraa waxaana kooxda Banaadir hami weyn ka soo galay hanashada horyaalka Soomaaliya oo hadii ay ka adkaato kooxda Dekada wadajir ay ku hogaamin lahayeen horyaalka Soomaaliya hase yeeshe waxaa uu ku soo idladay barbaro 0-0 ah walina waxaa u dhexeeya sadexdii dhibcood ee bilowga Ciyaarta u dhexeeyay waxaa u sii dheer Banaadir waxay lumin doonta kaalinta labaad hadii Horseed ay adkaato.\nKooxda Dekadda hal kulan oo quraa ayaa laga adkaaday dhamaan kulamadii ay ciyaartay horyaalka soomaaliya ayadoo kooxda Banaadir laga adkaaday laba kulan dhamaan kulamada ay ciyaartay horyaalka, Labada kulan oo ay lumisay Banaadir kulan ka mid ah waxaa ka adkaatay kooxda Dekadda waana kulankii wareegi hore ee horyaalka Soomaaliya oo Banaadir ay ku Guuldareysatay 1-0 kulanka kale ee kooxda Banaadir laga adkaaday waxaa dhinaceeda dhulka dhigtay Horseed oo ay ka aar-gudatay lugtii labaad galabta ayeey ku guuldareysatay Banaadir ay markale ay ka aar-gudato Dekadda.\nBanaadir kulankii ugu danbeyay oo ay soo Ciyaartay Horyaalka Dekadda ka hor waxay ka soo adkaatay kooxda Elman oo kulan ka hor soo garaacday Dekadaha waxaana ay ugu adkaatay Banaadir kooxda Elman 4-2.\nDekada waxay ka soo adkaatay kulankii galabta ka hor Jenyo oo ay ku Soo garaacday 3-0, Kooxda Banaadir ayaa ah mid aanan guuleysan 7-dii kulan ee ugu danbeyay oo ay ka hortagto kooxda horyaalka difaacaneyso ee Dekada waxaana kulan Banaadir ay ka adkaato Dekada ugu danbeysay sadex sano ka hor xili ciyareedkii ahaa kolkaasi oo kooxda Banaadir ay ku adkaatay 2-0 ma jiro kulan kale oo ka tirsan horyaalka Soomaaliya oo ay adkaatay kooxda Banaadir 7-dii kulan ee ugu danbeyay horyaalka Soomaaliya.\nLabadaan kooxod Banaadir iyo Dekada ayaa ah labada kooxod ee ugu sareeya kala horeynta horyaalka Soomaaliya ayadoo kooxda Dekadda ay sadex dhibcood ka sareyso kooxda Banaadir taasi ayaana ahayd farqiga u dhexeyay labada kooxod ee galabta ku kala baxay barbaro ayadoo Macalinka kooxda Banaadir Mblangu Xuseen ay ka muuqatay Caro fara badan oo ay sabab u ahayd barbaraha kooxdiisa ay la gashay kooxda Dekadda.\nKALA HOREYNTA HORYAALKA WAXBA ISKAMA BADALIN BALSE HORSEED IYO JENYO KULANKOODA AYAA MACQUUL AY NOQON KARTAA IN ISBADAL UU KU YIMAADO KALA HOREYNTA WAAYO HORSEED HADII AY ADKAATO KAALINTA LABAAD AYEEY SOO FARIISAN DOONTA.


MAQAAL:-Baroortu Orgiga Ka Wayn, Qaylada Ictisaam iyo Faroole Sheekh La dilay Ka Wayn! | News From Somalia\nThis entry was posted in Amisom, Ashahaado la dirir!, Baarlamaanka, Banaadir Post, Bashiir Salaad, CRD SOMALIA, Dastuur Daaquud, Dowlada Fewderaalka, Faroole, Gaalkacyo, Gaas, Galmudug, Gobolada dhexe, Golaha Wasiirada, Guriceel iyo Dhuusamareeb, Hassan Sheekh Mahamud, Ictisaam, Igad, Isbaaro-Jidgooyo, Islihi-Nairobi, ITOOBIYA, Kenya-Somalia, MAHIGA-UNPOS SOMALIA, Maleeshiyo Beeleed, Males Zenawi, Moqdisho, Neo-colonialism, NO NGO FOR SOMALIA, Puntland-Somalia, Qabyo Qoraal, QURBAJOOG-DANYUUSBARO, Qurbajoogta Somalida, Somali Media, Somalia, Umul, Umul iyo Ictisaam, Xarakatul Shabaabul Mujaahidiin, Xasuuqa Amisom, Xasuuqa Kenya, Xasuuqa Maleeshiyo Beeleedka, Xasuuqa Xabashida!! and tagged Alshabaab, Amisom, Ashahaado la dirir, Banaadir Post, DAMMU JADIID, Faroole iyo Puntland, Garoowe, Ictisaam, Itoobiya, Kenya, Moqdisho, News From Somalia. Bookmark the permalink.\nMAQAAAL:-Baroortu Orgiga Ka Wayn, Qaylada Ictisaam iyo Faroole Sheekh La dilay Ka Wayn!


Mogadishu Journal » Iska horimaad xalay ka dhacay xarunta Baarlamaanka Puntland\nMjournal :-Taliska ugu sareeysa Booliska Dowlad Goboleedka Puntland ayaa si kulul waxaa ay uga hadleen dagaal sababay khasaaro dhimasho iyo dhaawac ah oo xalay ka dhacay Xarunta Baarlamaanka Puntland ee Magaalada Garoowe.\nDagaalka ayaa waxaa ku dhintay Saddex Ruux,waxaana la sheegay in uu dhex-maray Ciidamo katirsan Booliska Puntland iyo kuwa ka amar qaata Guddoomiyaha Baarlamaanka Maamulkaas Cabdi Xakiin Dhoobo-daareed.\nTaliyaha Ciidanka Booliska Puntland Janeraal Muxudiin Axmed Muuse ayaa sheegay in Ciidamada ku sugnaa Xarunta Baarlamaanka Puntland ay ahaayeen maleeshiyaad ka amar qaata Guddoomiyaha Baarlamaanka,isla markaana Ciidamada amniga oo ka codsaday inay Xarunta ka baxaan ay rasaas ku bilaabeen.\nWaxaa uu sheegay in dhowr mar uu guddoomiyaha baarlamaanka kala hadlay in Ciidamada uu meesha ka saaro,kadib cabasho ka timid Xildhibaannada baarlamaanka Puntland,hayeeshee dagaalkaas uu xalay dhacay.\nUgu dambeyn waxaa uu sheegay in taliyaha qeybta Booliska Gobolka Nugaal loo diray,isla markaana wada-hadallo kadib ay suurtagashay in Cidiamadii Guddoomiyaha Baarlamaanka laga saaro Xarunta laguna wareejiyo Ciidamo Boolis ah.\nSi kastaba dagaalka xalay ka dhacay Xarunta Baarlamaanka Puntland ee Magaalada Garoowe ayaa waxaa uu kusoo aadayaa xilli maalmahaan uu jiray Guux ku saabsan in Xildhibaannada qaarkood ay mooshin ka wadaan qaata Guddoomiyaha Baarlamaanka Maamulkaas Cabdi Xakiin Dhoobo-daareed.


Haweeneyda Afrika ugu taajirsan oo dooneysa in ay madaxweyne noqoto. - Latest News Updates\nHaweeneyda Afrika ugu taajirsan oo dooneysa in ay madaxweyne noqoto.\nIsabel dos Santos, oo ah haweeney u dhalatay dalka Angola, ahna haweeneyda ugu taajirsan qaaradda Afrika ayaa sheegtay in ay dooneyso in ay u tartanto xilka madaxweynenimo ee dalka Angola.\nHaweeneydan oo hataan loo heysto fadeexo musuqmaasuq ayaa waxaa dhalay madaxweynihii hore ee dalka Angola José Eduardo dos Santos, kaas oo Angola xukumayay 38 sano.\nXafiiska dacwad oogaha dalkaas ayaa sheegay in ay ku raad-joogaan lacag dhan hal bilyan oo doolar oo ay shegeen in ay doonayaan inay kala soo wareegaan haweeneydaas, lacagtaas oo Dowladda Angola sheegtay in laga dhacay dowladda, haseyeeshee eedeymahaas waa ay beenisay Isabel.\nMs Dos Santos, oo da’deedu tahay 46 sano jir ayaa waxay kamid tahay haweenka ugu taajirsan dunida, waxaana wargeyska the Forbes uu hantideeda ku qiimeeyay lacag dhan 2.2 bilyan oo doolar, taas oo ka dhigan in ay tahay haweeneyda ugu taajirsan qaaradda Afrika.\nSanadkii 2016-ka, aabaheed oo xilligaas xilka hayay ayaa waxaa uu u magacaabay madaxa shirkadda shidaalka ee Angola, waxaana ka dhashay buuq badan.\nBalse shaqadaasi waxaa sanadkii 2017-ka ka qaaday Joao Lourenço oo ahaa ninkii badelay aabaheed.\nMaxaa kale oo ay sheegtay?\nWareysi ay BBC-da kula yeelatay magaalada London ee dalka Ingiriiska, waxay ku celcelisay in noolasheeda ay khatar ku jirto, haddii ay dib ugu laabato Angola.\nWaxay intaa raacisay in ay tahay qof wadani ah, waxbadanna ay ka qaban karto dalkeeda haddii ay madaxweyne noqoto.\n“Hogaaminta sideedaba waa in aad dadka u adeegtaa, waxaan sameynayaa waxwalba oo ay igu qaadato,”ayay tiri.\nIn ay u tartanto xilka ugu sareeya ee dalka ay u dhalatay ayaa ah mid aan la fileynin, sababtoo ah waxaa inta badan looga bartay in ay tahay qof ganacsato ah oo aan dan ka lahayn siyaasadda.\nMaxkamad ku taala dalka Angola ayaa bishii lasoo dhaafay amartay in la xanibo akoonada ay ku leedahay bangiyada dalkaas, gaar ahaan “dhaqaalihii ay ka sameysay shidaalka Angola”, kadib markii lagu eedeeyay in ay lacag lunsatay.\n“Waxani waa been abuur, waxayna qeyb ka yihiin weerarada la igu hayo oo ay ka dambeyso dowladda hadda jirta, waana arrin siyaasadeysan,”ayay raacisay.\nNin kale oo ay walaalo yihiin, laguna magacaabo, José Filomeno dos Santos, ayaa sidoo kale loo heysta in uu ku kacay musuqmaasuq, waxaana loo heysta lacago la sheegay in uu dhacay xilligii uu aabihii xilka hayay.


Dad Dhigaayay Banaanbax Ka Dhan Farmaajo Oo La Rasaaseeyay – Great Banaadir\nDad Dhigaayay Banaanbax Ka Dhan Farmaajo Oo La Rasaaseeyay\nCiidamo katirsan kuwa Booliska Dowladda Federaalka Soomaaliya ayaa rasaas xoogan ku furay dadweyne badan oo Banaanbax looga horjeeday Madaxweyne Farmaajo ka waday Degmada Yaaqshiid ee Gobolka Banaadir.\nDadweyne farabadan oo isugu jira Dhalinyaro, Haween, Caruur iyo Odayaal ayaa isugu soo baxay waddo ku taalla Yaaqshiid, iyagoona siweyn uga horjeeday Madaxweyne Maxamed Cabdullaahi Farmaajo iyo Dowladda Federaalka.\nCiidanka Booliska ayaa tegay halku uu banaanbaxa ka socday, isla markaana kala eryay dadkii dhigaayay Banaanbaxa oo ku qeylinayay erayo ay kamid yihiin “Doonimeyno Kaligiis Taliye iyo erayo kale”.\nWararka qaarkood ayaa sheegaya in rasaasta lagu furay dadka dhigaayay Banaanbaxa ay ka dhalatay khasaaro kala duwan oo soo gaaray dadkii goobta ku sugnaa, in kastoo aan si rasmi ah loo ogeyn khasaaraha.\nSidoo kale banaanbaxayaasha ayaa waddooyinka ku gubayay taayawo waaweyn, isla markaana xiray wadada, waxaana hakad ku jira isku socodka gaadiida iyo dadka.\nQaar kamid ah dadka dhigaya banaanbaxa ayaa Madaxweynaha ku eedeeyay inuu boobayo Doorashada dalka ka dhaceysa, sidoo kalena sheegay inay doonayaan in dalka ay ka dhacdo Doorasho nabad oo loo dhan yahay.\nBanaanbaxa ka bilowday Muqdisho ayaa waxaa soo abaabulay Musharaxiinta Madaxweynaha Soomaaliya, waxaana saacadihii lasoo dhaafay caasimadda ka socday abaabulka Banaanbaxyo xoogan oo looga soo horjeedo Madaxweyne Farmaajo iyo DFS.\nHorjoogihii Al-Shabaab U Qaabilsanaa Qaraxyada Gobolka Galgaduud Oo Gacanta Lagu Dhigay\nSomali parliament demands Farmaajo comes clean on Somalis ‘fighting’ in Tigray war


Hogaamiyihii ugu Awooda Badnaa Maafiyadda Dalka Talyaaniga Ayaa Diinta Islaamka qaatay. | Biyoguurenews.com\nHome Wararka Hogaamiyihii ugu Awooda Badnaa Maafiyadda Dalka Talyaaniga Ayaa Diinta Islaamka qaatay.\nHogaamiyihii ugu Awooda Badnaa Maafiyadda Dalka Talyaaniga Ayaa Diinta Islaamka qaatay.\nninkii ugu caansanaa uguna awoodda badnaa Maafiyadda Dalka Taylaanigga iyo guud ahaanba Yurubta bari,ayaa haatan isu-bedelay Daaci weyn oo Dadka ugu baaqa qaaddashadda Diinta Islaamka.\nVince Fuclari,waxa lagu tilaamaa inuu ahaa shaqsiyaadkii sida weyn looga baqi jiray ee soo mara taariikhda Maafiyadda tan iyo qarnigii 19-aad oo ahaa xiligii ay sida weyn uga soo shaacbaxeen Yurubta Galbeed iyo qaaradda Maraykanaba Kooxa Maafiyadda ee ku lugta yeesha Danbiyadda abaabulan.\nNinkan,ayaa ka badbaaday Ugu yaraan Lix shirqool oo lagu khaarajinayay,kuwaas oo uu jiro mid lagu dilay Wiilkiisii.\nKa dib markii uu wiilkiisii ku waayay hawl-galadda Khatarta ah ee uu ku lugleeyahay,waxa uu bedelay qaabkii nololeedkiisa,ka dib markii uu dhugtay A’aayado qur’aanka karriimka ah oo uu sheegay inuu dareeemay inay isaga si toos ah ula hadlayaan.\nWaxa uu sheegay Vince Fuclari,inay si gaar ah u taabteen ayaa’do qur’aanka karriimka,kuwaas oo qeexaya inay Umad kasta oo Dunidda ku kor nooli ay leedahay Muddo go’an,mudadaasi markay dhamaatana aan saacadna dib looga dhigayn,horena loo soo qadimahayn.\nWaxaan ka istaagay wax kasta oo aan ku fooganaa,waxaanan go’aansaday in aan Diinta Islaamka qaato,magacaygiina Vince Fuclari,waxaan u bedelay Cabdusalaam.\nVince Fuclari,waxa uu ahaa shaqsi si weyn looga baqo,xataa Ciidamadda ammaanku wey ka cago jiidi jireen inay ku dhiiradaan inay wax-ka-qabtaan Danbiyadda uu geysto,ka dib markii uu Diinta Islaamka qaatay,Magaciisana uu bedelay LCabdulsalaam,waxa hudheel Cunto,kaas oo ugu talo-galay inay wax-ka-cunaan dadka da’nyarta iyo dadka Jidadka ku nool.\nWaxa iyugana Diinta Islaamka qaatay dad badan oo ay isku kooxo ahaayeen iyo xataa Xaaskiisa,inkasta oo ay markii hore ka biyo diiday go’aankii uu ku qaatay inuu Diinta Islaamka galo.\nWaxay sheegtay in markii hore Ninkeedu ahaa mid aad u dhib-badan,isla-markaasna uu si joogto u dili jiray,uuna isticmaali jiray Khamri joogto iyo Daroogooyin kale,balse markii uu diinta Islaamka qaatay uu noqday Mid Jacayl iyo Naxariis badan,taas ku qancisay inay Diinta Islaamka soo gasho.Vince Fuclari oo haatan loogu yeedho Cabdusalaam,waxa uu sheegay in soo galitaankiisa Diinta Islaamku ka dhigtay sidii oo uu mar labaad dib-u-dhashay,waxaana uu intaas raaciyay in aan la qiyaasi karin Farxadda xad-dhaafka ah ee uu dareemayo.\nPrevious articleDaawo Wasiir Fartoon o si kooban uga hadlay Waftigii soo Guryo noqday e Madaxwayne Muuse Biixi\nNext articleShirkada o Dp World e Maamusha Dekada Berbera o ka Hdashay Wiishkii ka Gubtay


Dhacdo Naxdin Iyo MUrugo Xanbaarsan Nin Qoyskiisa Ku Xasuuqay Hargeysa – Araweelo News Network (Archive)\nHargeysa(ANN)Ciidanka Booliska Somaliland ayaa sheegay in nin degan magaaladda Hargeysa uu xalay Toori ku dilay xaaskiisii iyo laba caruur ah oo uu dhalay.\nNinkan oo magaciisa lagu sheegay Cabdiraxmaan Maxamed Axmed oo Deganaa xaafadda boqol jire ee galbeedka magaaladda Hargeysa, ayaa tooray meelo badan ka galiyey xaaskiisii oo uur sideed bilood lahayd iyo laba caruur ah oo uu dhalay iyo isaga laftiisii oo isna dhawr meelood iska galiyey oo ku jira xaalad caafimaad daro oo adag.\nCiidanka Booliska waxay sheegeen in ninkani uu Mindi ku khaarajiyay xaaskiisii oo uur lahayd iyo laba caruur ah oo uu dhalay oo da’doodu u dhaxeysay laba illaa sadex jir.\nMaamulaha cisbitaalka guud ee magaaladda Hargeysa Axmed Daahir Axmed oo warbaahinta la hadlay ayaa sheegay in ninkan oo dhaawac ah loo keenay, isla markaana sadex qof oo qoyskiisa ahna uu soo dilay.\n“Runtii waa dhacdo aad u xanuun kulul oo laga naxo, waxa anaga saaka la noo keenay nin qudha ka jaray xaaskiisii oo leh uur sideed bilood ah iyo laba caruur ah oo uu dhalay oo midna afar jir yahay midna laba jir yahay, isaguna waa dhaawac oo dhawr meelood ayuu tooridda iska galiyey”ayuu yidhi Maamulaha cisbitaalka guud ee magaaladda Hargeysa Axmed Daahir Axmed oo ka hadlayey dhacdadan murugadda leh.\nDadweynaha Magaaladda Hargeysa ayaa si weyn uga murugooday falkaa foosha xun, kaas oo layaab ku noqday markii ay maqleen, iyadoo aan ilaa hada la garanayn sababta Ninkaa ku kaliftay inuu xasuuqo qoyskiisa, isla markaana isku dayo inuu naftiisa khaarajiyo ugu danbaynta.


Masuuliyiin ka tirsan dawladda Ku-meel-gaadhka ah ee Soomaaliya oo Ceerigaabo kulan kula yeeshay Wasiirro Xukuumadda Siilaanyo ka tirsan | Berberanews.com\nCeerigaabo- (Ogaal/Berberanews)- Masuuliyiin isugu jira Wasiirro, Xildhibaanno iyo Madax kale oo ka tirsan dawladda Somaliland oo uu hoggaaminayo Wasiirka Xannaanada Xoolaha Dr. Cabdi Aw Daahir Cali, ayaa shalay magaalada Ceerigaabo ee xarunta gobolka Sanaag kulan kula yeeshay Wefti uu horkacayo Xildhibaan Cali Baashe oo ka tirsan Barlamanka Dawladda Ku-meel-gaadhka ah ee Soomaaliya.\nXildhibaanka ka tirsan Baarlamanka Soomaaliya iyo Weftiga ku weheliya socdaalkaas ay shalay kulan kula qaatay guriga martida ee magaalada Ceerigaabo Wasiirka Wasaaradda Xannaanada Xoolaha Somaliland, Wasiirka Wasaaradda Shaqada iyo Arimaha Bulhada iyo Wasiir ku-xigeenka Wasaaradda Maaliyadda, iyo Xildhibaanno, kuwaasoo muddo laba toddobaad ku dhaw ku sugnaa magaalada Ceerigaabo, halkaasoo ay u joogaan xal u helidda Xiisad colaadeed oo ka dhex oogan laba beelood oo ka mid ah beelaha wada degga gobolka Sanaag, taaso ka dambaysay dil loo geystay Taliyihii Saldhigga Booliiska Daallo ee magaalada Ceerigaabo.\nImaatinka Xildhibaan Cali Baashe oo aan bulshadu ka war qabin ayaa shalay dadweynuhu ku war-heleen ka dib kolkii ay Suuqa ku arkeen gaadiid uu watay iyo Askar ilaalo u ahayd ama gaadh si xooggan u qalabaysan, halka dadka qaarkoodna ku warheleen ka dib markii Xildhibaanka iyo Weftigiisu la kulmayeen Wasiirrada Xukuumadda Somaliland ka tirsan. Intii lagu guda jiray Kulanka Xildhibaanka Baarlamanka Ku-meel-gaadhka ah ee Soomaaliya ka tirsani Madaxda Somaliland la lahaa, waxa ilaaladiisu isku waageereen Aqalka Martida ee kulanku ka socday iyagoo uu ka muuqdo jawi dhiillaysan qaarkoodna isku dayeen inay gudaha la galaan Xildhibaanka Balse Askari ka tirsan ilaalada Maayarka Ceerigaabo oo ku sugnaa Kadinka Aqalka Martida laga galo, ayaa Xildhibaan Cali Baashe u sheegay in Ammaanka Aqalka iyo Masuuliyiinta ku jirta ay iyagu masuul ka yihiin, sidaas ayaa ilaalada Xildhibaanku kaga baaqsadeen inay gudaha u galaan aqalka Martida oo kulankaas laba geesoodka ahi ka qabsoomay.\nMa cadda waxa uu daarranaa iyo lagaga wadahadlay kulankaasi labada dhinac ee Weftiga Xildhibaanka Soomaaliya iyo Wasiirrada Somaliland yeesheen oo ay albaabbadu u xidhnaayeen. Hase yeeshee, waxaannu isku daynay xalay inaannu Wasiirrada Xannaanada Xoolaha Dr. Cabdi Aw Daahir Cali iyo Shaqada iyo arrimaha bulshada Ilhaan Maxamed Jaamac wax ka weydiinno ujeeddada kulankaas iyo waxa lagaga wadahadlay, balse noomay suuragalin ka dib markii ay naga qaban-waayeen taleefannadooda gacanta oo aannu ka wacnay.\nHase ahaatee, balse wararka laga helayo magaalada Ceerigaabo ayaa tibaaxaya inay Wasiirrada ku adkaatay xal u helidda xaaladda amni ee faro ka baxa ku dhaw ee u dhaxaysa beesha geysatay dilka Taliyihii Saldhigga Daalo iyo Beeshu uu ka dhintay, sidaa darteedna Xildhibaanka Baarlamanka Soomaaliya iyo Xubnaha Safarkiiska ku weheliya ay miciin bideen si beesha gacan ku dhiigluhu ka soo jeedo oo gacanta ku haya dil-geystaha oo Xildibaanku kasoo jeedo ay u galagalaysteen si uu dhinaca beeshiisa ugu qanciyo in dawladda Somaliland gacanta laga soo geliyo gacan-ku-dhiiglaha dilka geystay.


Sheekada filimka Raja the Great: Ravi Teja doorkiisa camoolenimo wuxuu ku mudan yahay in bilad lagu siiyo | Filimside.net\nHome » Sheekada Filimada » Sheekada filimka Raja the Great: Ravi Teja doorkiisa camoolenimo wuxuu ku mudan yahay in bilad lagu siiyo\nSuperstar Ravi Teja wuu soo laabtay waxaana tiyaatarada u saaran filimka la wada amaanay Raja the Great ee uu ku jilaayo door indhoole ama camoole ah waana filim Telugu ah.\nJilaayaasha filimkaan: Ravi Teja, Mehreen Pirzada, Vivan Bhatena, Raadhika, Tanikella Bharani iyo Prakash Raj\nWaqtiga uu soconaayo: 2-saac iyo 29-daqiiqo.\nFariinta Filimka Raja The Great Oo Kooban: Lucky (Mehreen Pirzada) wa gababar qurux badan sidoo kalena siweyn u ilaaliyo una jecel yahay aabaheed askariga ah SP Prakash (Prakash Raj).\nSarkaal SP Prakash (Prakash Raj) hawlgaladiisa mid ka mid ah wuxuu kusoo qabanaa tuuga awooda badan Devaraj’s (Vivan Bhatena) meeshaas dhibaato kagama horeyso qoyskaan.\nDevaraj’s (Vivan Bhatena) oo careesan wuxuu ka aargudanaa sarkaal SP Prakash (Prakash Raj) asigoo nafta dhaafinaayo kadibna wuxuu bartilmaameed ka dhiganaa sarkaal SP Prakash (Prakash Raj) gabadhiisa Lucky (Mehreen Pirzada).\nLucky (Mehreen Pirzada) wey ka baxsaneen dilkii lala maaganaa waxayna imaanee ayadoo baxsad ah guriga Prasad’s (Rajendra Prasad) oo ay aabaheed saaxiibo ahaan jireen.\nBooliska qayb ka tirsan ayaa loo diyaarinaa inay ilaalo gaar ah siiyaan sidoo kalena amaankeeda sugaan gabadha dhibanaha ah Lucky (Mehreen Pirzada).\nDhinaca kale Raja (Ravi Teja) waa wiil indhoole ah waxaana tababar karti iyo is bad baadin ku dheehan siisay hooyadiis Anantha Lakshmi (Radhika) waxayna rabtaa wiilkeeda inay boolis ka dhigto.\nHooyo Anantha Lakshmi (Radhika) waxay la kulmeysaa sarkaalka ciimada booliska ugu sareeyo I.G. (Sampath Raj) waxayna ka codsanee in wiilkeeda Raja (Ravi Teja) lagu daro kooxda sida gaarka ah loo tababaray ee amaanka Lucky sugayaan.\nRaja (Ravi Teja) asigoo wax amar ah u qabin ayuu si xoog ku dheehan kaga mid noqonaa kooxda Lucky ilaaliso marar badan ayuuna halis ka bad baadinaa.\nSidaa darteed ninkii indhoolka ahaa Raja (Ravi Teja) wuxu nafsadiisa halis u galina bad baadinta gabadha aabaheed la dilay sidoo kalena iyadana nolosha loo diidan yahay.\nRaja riyada hooyadiisa ma rumeyn doonaa ma noqon doonaa askari booliska ka tirsan?\nRaja ma bad baadin doonaa Lucky oo nafsadeeda halis ku jirto xili walbo?\nRaja madaama uu indhool yahay lixaadiisa taam ahayn siduu isaga celin karaa tuugada awooda badan ee dilalka qarsoon iyo midka tooska ah u maleegaan kuwa kasoo hor jeestaan?\nMaxaa Laga Yiri Fariinta Filimka Raja The Great: Waa filimkii aad u baahneyn sidoo kalena aad kaga baratay Telugu madaama uu leeyahay Action, mada daalo iyo shactiro dhan walbo ka dheeli tiran..\nDirector Anil Ravipudi qaybta hore filimkaan si wacan ayuu ugu dadaalay waayo shactirada ayaa heer sare ah halka qaybta labaad Action-ka iyo qiirada loo badiyay balse xoogaa caajis ayaa ka muuqdo.\nSida guud Raja The Great shactiradiisa oo heer sare ah iyo bandhiga dhamaan jilaayaasha filimkaan ayaa ku hilmaan siin doonto dhaliilaha yar yar ee uu leeyahay filimkaan.\nBandhiga Jilaayaasha: Mass Maharaja Ravi Teja si aan caadi ahayn ayuu doorkiisa dhibka badan kaga baxsaday waxaana loo maleeyaa camoole ama indhoole run ah.\nWaxaaba ugu wacan shactirada uu sameenayo iyo hadaladaha uu adeegsanayo oo dhan walbo laga diyaariyay waa hubaal in feestada Diwali taageerayaashiisa xidigaan siweyn kaga farxinaayo.\nMehreen waa xidig banaanka iskeentay waxaa weli la hadal haayay doorkeedii wacnaa filimka Blockbuster-ka weyn noqday Mahanubhavudu, haatana bandhig kale oo qurux badan ayay filimka Raja The Great ka muujisay.\nLaadarka filimkaan Vivan Bhatenaa isaga door wacan ayaa la siiyay halka dhamaan jilaayaasha kale iyagana bandhigoodda iyo qaybaha la siiyay si wacan loo diyaariyay.\nGunaanad: Raja The Great waa filim uu ku mudan yahay Ravi Teja in abaal marin lagu siiyo madaama uu bandhig heer sare ah ku muujiyay sidoo kalena waa filim fariintiisa sahlan tahay balse si wacan la isugu daba riday.\nDadka filimada ka faaloodaan waxay siiyeen sedex xidig filimka Raja The Grea (3/5) sidoo kalena daawadayaasha si wacan ayay kaga heleen waxaana loo badinaa in Ravi Teja filimkiisa guul wacan gaari doono marba hadii laga wada helay.\nFadlan hoos ka daawo goos gooska filimka Raja The Great:


IFTIINKACUSUB.COM: Nin la yidhaa Awees oo Xamar ka tagay iyo Hargaysa maxaa kala qabsaday.\nNin la yidhaa Awees oo Xamar ka tagay iyo Hargaysa maxaa kala qabsaday.\nTilifoon baa kusoo dhacay Muuse :-"Hallaw….Waxaa hadlay Shiiq Dheerow Abuukar Casharow. "…Muusaa, see tahay wiilkeey? Yariiskii oo Awees ahaa aa soo bexeey; Minankaa uu kusoo fool leeye... waw cabsahaa, wiilkey ka war haay, Soomaali waxaay dhahdaa ‘Lamma Kala Baridi, Kala War Laay; Luuq-luuq Maroow, Laazim Laamigaas Kusoo Dhacaa. Canugaas wax uu suubihaay ma le, adiga lee adoogiis ah. Lehh! lafihiis aa bursahaayo, abootadiis saa lee jirrantay; sookoroow aa ebber ka dhigay canugeey… wa ku salaamoosaa.\nAwees Hargaysa ayuu yimi ,kadibna Aqalkii buu yimi duhurkii, wuxuuna degay qol loosii diyaariyay. Cabbaar kadib, waa kanoo wuxuu ku jiraa madbakhii reerka oo wuu heesayaa Awees waxa uu mashquul ku yahay calal yaruu maydhanaayo,waanu heesayaa kulahaa "Abbaaboo, abbaaboo… warkaasaa u bogaa aniga… abbaaboo, abbaaboo… waa buuwaa, badaan galaa… bacda dhuuqsoo, bacdaa dhuuqsoo, bacdaa dhuuqsoo…… baalweeynta yaan laga boojeenin… bacda dhuuqso, bacdaa dhuuqsoo….\nDumarkii guriga joogay ayaa arkay Awees "Hajjaaaay, waar waa ku sidee. Sawka taydhii yaraydoo dhanba ku walla afrogtay ! Bal kaalay hadda, halkan daarada ku maydhoo ;Waar madbakha saabuunta kala soo bax dee, huuno; cunnaa taalee.\nAwees kulahaa "Xaa waaye, abaay! Sigsaan aa dhaqan rabay noo, intanaaysaga qubeysahooyaa kastuunadaan… iyo waxaan yariiskoo xunka. Dhib maa jiro, wax maa haleeyay?\ndadkii guriga "Yaaah! Naa Ugbaadeeey, soo carar…\ngabadh kale oo guriga joogta "Alla badhaadhay, waa ayyo shaamboo xayraankanna?\n"Mooji, waa addoogaa dee…\nAwees "Baahi aa i heeyso, dooro maa tiisho? Way is eegeen labadii dumar ahaa iyagoo yaaban. "Hayy, waa hilmaamay. Wa gaasheeysnahay nooh; canjeero maa helaay. Xaa waaye, ma arkin miyaa anoo saa lee u-dhahaayo".\nIntay kalyaha qabsatay cadho, bay tiiyo huruufaysa Ugbaad tidhi: "Maxaa la dooranayaa baas. Meesha ma maqaaxibuu wuxu u haystaa toloow". Waxaa kadaba hadlay Muuse kiiyoo qoslaaya oo yidhi, "Naa wax uu cuno u keen inanka…. digaagad buu ka wadaaye.\n"Wadh-waaadh, waar baasto dallac ah jaggac makuusoo siiyaa habaryar, mise waad kasii dayn. Digaagad kulahaa, halkuu digaagadahana ku cunay !\nMuusaa xaga dibadda u kacay. Kadibna Awees baa damcay inuu lasii sheekaysto Ugbaad oo ku yidhi: "Habarrteey, abkaaw saa xannuunsan qamiistii la duugay, meeqa bari aa hareeyso?\nUgbaad"Hadhayy! Ma anuu habarr igu leeyahay cirfiidku ! "Waar waxaan ku idhi, waxaan ku idhi…. odaygii… odaygii…… ka haadday! Khalaaas, wuu ku daayay. Waxay dhibtaba…….. fenesh ! [Sidii qof dhagoole ah bay faraha saydhsaydhasaa tiiyoo qaylinaysa, oo gacmahay kala hadlaysaa]. Aweeysna wuu fajacsan yahay, oo wax Alliyo waxay leeday habaryartii ma garan.\nMarkaluu is dhaafiyoo, haddana wuxuu Awees yidhi: "Fiiri, cidii oo minanka shoogtey maa jiifteen. Sunqarr… wax, ma lahan.\nUgbaad "Naa yaa muslinoo malag-loo-keenkan iga afgarta dee, haddaba!\nWayska dhaqaajisay oo waxay u kacday xagaa iyo dheri dabka u saarnaa, tiiyo xanaaqsan. Goor dambe ayaa tilifoonkii gacantee Awees soo dhacay, kadibna wuu qabtay.\n"Axmadeey, warraa saxiboow qeer sheeg, nabbadaada. Inta lee Hargeesa imaaday…. Banooni maa dheelaysaa? Ma kasaayi… Naga dhaaf noo, saa u shactarro badan tihiin adinke.\n"Ba’nnayy. Naa wuxu muxuu yidhi !!!\nAwees: Habarrteey, cusbo ii qiriir?\nHabaryartii Ugbaad: Waar i weydaaro, lagu qaadye…


wararka maanta-arlaadii.net » Xildhibaan Ibrahim Yarow Oo Odayaasha Dhaqanka Beesha Uu Kasoo Jeedo Ku Cadaadinaya In Isaga Mar Kale Soo Doortaan Uguna Faanay In Shariif Xasan Uu Wato Isaga CAJIIB!!!\nXildhibaan Ibrahim Yarow Oo Odayaasha Dhaqanka Beesha Uu Kasoo Jeedo Ku Cadaadinaya In Isaga Mar Kale Soo Doortaan Uguna Faanay In Shariif Xasan Uu Wato Isaga CAJIIB!!!\nXildhibaan Ibraahin Isaaq Yarow oo ah xildhibaan kasoo jeeda Beesha Garwaal muda 15 sano ama kabadan ahaa xildhibaan, ayaa hada dadaal xoogan ugu jira sidii uu mar kale uu xildhibaan u noqon lahaa 2016 taasi waxey kuu cadeyneysaa in milkiilaha Koonfur Galbeed iyo adeegayaashiisa inay weli sameyn xoogan ku leeyihiin islamarkaana caadis xoogana ku hayaan Odayaasha dhaqanka si ay u ansixiyaan inuu Ibrahim Yarow mar kale soo noqdo Xildhibaanka Beesha Garwaal 2016.\nOdayaasha beesha Garwaal oo xiriiro lasoo sameeyay shabakada ARLAADII.NET ayaa noo xaqiijiyay in Ibraahim Yarow ku handaday uguna faanay cid aan isaga aheyn in aysan noqon karin inta uu milkiilaha Koonfur Galbeed Shariif Xasan uu joogo hadaa diidaan iyo hadaadan diidinba marwalba aniga ayaa noqonaayo marka waxaa idin roon qofaan aniga aheyn inaadan soo gudbin magaciisa.\nXildhibaan Ibrahim Yarow Oo Cadaadinaya Odayaasha Dhaqanka Beesha Garwaale Uguna Faanay In Milkiilaha Koonfur Galbeed Uu Wato Isaga Qofaan Isaga Aheyna Uusan Noqon Karin Xildhibaan\nBeesha Garwaal ayaa ka cabaneysa handadaada uu lasoo hor fadhiistay Ibrahin Yarow isagoo ku faanaya in Milkiilaha Koonfur Galbeed uu wata isaga qofaan milkiilaha wadana uusan xildhibaan noqon karin.\nUgu dambeen Odayaasha dhaqanka Beesha Garwaal ayaa Shariif Xasan ugu baaqay inuu arintaan soo fara geliyo nin kan cadaadiska ku hayana ka qabto, hadeeysan taasi dhicin beesha waxey ka fiir saneysaa wada shaqeynta kala dhaxeysaa maamulka Koonfur Galbeed madaama beesh ay degto sedaxda gobol kala ah Baay Bakool iyo Jubooyinka ay sana aheyn beel xaqeeda lagu tuman karo.\nWafdi Uu Hogaaminayo Gudoomiyaha Golaha Midnimada iyo Aaya Ka Tashiga Gobolka Sh/hoose MD.C/llaahi Cismaan Haaruun Oo socdaal KU Tagay Qeyb Ka Mid Ah Gobolka Sh/hoose + Warbixin iyo Sawiro\nMilkiilaha K/G Shariif Xasan Oo Ku Laabtay Baydhabo Shegayna Inuu Safarkiisa Guul Kusoo Dhamaaday Maadaama Madaxweyne Xasan Sheekh Xeer Madaxweyne Ku Meel Mariyay Heshiiskii Muqdisho!!!